title: Vanhoillislestadiolaisuus ja ehkäisy

text: Entinen vanhoillislestadiolainen Maria Saari väittää, että vanhoillislestadiolaisten ehkäisykanta syntyi 1960-luvulla. Saaren mielestä vanhoillislestadiolaisuudessa ei voi muodostaa kantaansa ehkäisyyn vapaasti. Hän katsoo, että jotkut vanhoillislestadiolaiset ovat kokeneet joutuneensa painostuksen alle vanhoillislestadiolaisten yhteisössä. Hänen mukaansa ehkäisyn välttämistä pidetään osoituksena oikeasta uskosta. Saari pitää vanhoillislestadiolaisten kantaa ehkäisykieltona, joka kuitenkin muotoillaan käänteisesti muotoon "haluamme ottaa kaikki lapset vastaan". Saaren mukaan moni vanhoillislestadiolainen sanoo, ettei kyse ole kiellosta. Saaren mielestä ehkäisystä keskusteleminen estetään leimaamalla se "uskossaan langenneiden" tai entisten vanhoillislestadiolaisten katkeruuden osoitukseksi. Saaren mukaan ongelmia nähdään vain yksittäisillä ihmisillä. Saaren mukaan monet vanhoillislestadiolaiset haluavat rajata ehkäisyn hyväksyvät yhteisön ulkopuolelle. Saaren mielestä pelko yhteisön ulkopuolelle joutumisesta voi olla niin voimakas, ettei yhteisön normeja uskalleta rikkoa.


title: Vanhoillislestadiolaisuus ja ehkäisy

text: Entisen vanhoillislestadiolaisen, kuvataiteilija Heikki Räisäsen mukaan syntyvyyden säännöstelyn ekologinen näkökulma on torjuttu vanhoillislestadiolaisuudessa.


title: Vanhoillislestadiolaisuus ja ehkäisy

text: Toimittaja Outi Salovaaran mukaan ne vanhoillislestadiolaiset naiset, jotka kärsivät liian monista raskauksista ja siitä, että eivät voi hallita omaa ruumistaan ja elämäänsä, eivät tule julkisuuteen. Kriittisesti asiasta puhuvat vain liikkeen entiset jäsenet tai nimettömät uskonahdistuksensa kanssa kipuilevat kirjoittajat verkon palstoilla. Hänen mukaansa selkeitä raamatullisia perusteita ehkäisykiellolle ei löydy, vaikka nimenomaan Raamattuun asiassa vedotaan. Ehkäisykieltoa ei hänen mielestään voi perustella fraasilla "lisääntykää ja täyttäkää maa", koska ihmiset ovat jo tunnollisesti tehneet sen ja syösseet kotiplaneettamme kestokyvyn äärirajoille. Ekologisista syistä vanhoillislestadiolaisten torjuvaa asennetta ehkäisyyn on arvostellut myös ainakin Pentti Linkola.


title: Vanhoillislestadiolaisuus ja ehkäisy

text: Aimo Hautamäen mukaan mitään varsinaista ehkäisykieltoa ei ole olemassa, vaan kyse on omantunnon äänellä tehdystä henkilökohtaisesta päätöksestä. Hänen mukaansa vanhoillislestadiolaisissa piireissä ei väitetä, että monilapsinen perhe olisi ainoa oikea perhemalli. Hänen mukaansa vanhoillislestadiolaisilla on sellainen usko, että Jumala joko antaa lapsen tai ei anna, ja tästä näkökulmasta ratkaisut tehdään.


title: Vanhoillislestadiolaisuus ja ehkäisy

text: Vanhoillislestadiolaisen papin, entisen keskustan kansanedustajan Seppo Särkiniemen mukaan ehkäisyyn liittyy sellaisia omantunnon syitä, joihin liittyy oikeuksia ilman selityksiä ulkopuolisille.


title: Vanhoillislestadiolaisuus ja ehkäisy

text: Vanhoillislestadiolaisen perheenäidin mukaan käsitys, jonka mukaan avioliitto on vain miehisten himojen tyydyttämisareena, ei perustu Raamattuun eikä edusta vanhoillislestadiolaisuuden arvoja. Hän katsoo Raamatun opastavan miehen ja naisen keskinäiseen kunnioittamiseen, joka koskee myös sukupuolielämää. Hänen mukaansa vanhoillislestadiolaiset naiset eivät ole tahdottomia olentoja, jotka olisivat alistavien miesten talutettavissa, vaan usko on myös naisille valinta.


title: Vanhoillislestadiolaisuus ja ehkäisy

text: Oripään suviseurojen tiedotustilaisuudessa 27.6.2009 SRK vastasi moniin mediassa esiintyneisiin käsityksiin vanhoillislestadiolaisten ehkäisykannasta. Seppo Lohi torjui Maria Saaren Helsingin Sanomien kuukausiliitteessä esittämän väitteen, jonka mukaan vanhoillislestadiolaisten ehkäisykanta olisi keksitty 1960-luvulla. Lohi lainaili alustuksessa runsaasti Kullervo Hulkon alustusta vuoden 1945 puhujainkokouksesta. Hulkon mukaan lapsirajoitus on Jumalan sanaa ja hyvää omaatuntoa vastaan. Lohen mukaan ongelmatilanteet on käsiteltävä tapauskohtaisesti. Hän siteerasi Hulkkoa, jonka mukaan äidin ja lapsen elämä ovat yhtä arvokkaita eikä kuoleman uhmaaminen ole oikein.


title: Vanhoillislestadiolaisuus ja ehkäisy

text: SRK:n puheenjohtajan Olavi Voittosen mukaan vanhoillislestadiolaisen liikkeen ydinväen keskuudessa ehkäisykantaa ei ole kyseenalaistettu, vaan keskustelua käydään liikkeen laiteilla. Voittosen mukaan vanhoillislestadiolaiset eivät halua ratkaisuissaan uhmata kuolemaa, mutta silloin näkökulmana on elämän suojeleminen ja syntyminen, ei ehkäisy.


title: Vanhoillislestadiolaisuus ja ehkäisy

text: Oulun hiippakunnan piispan Samuel Salmen mukaan vanhoillislestadiolaisten ehkäisykanta on ensisijaisesti herätysliikkeen sisäinen asia. Hänen mukaansa liikkeen perinteet antavat hyvät eväät keskustella asiasta vastuullisesti, rehellisesti ja avoimesti. Liikkeen ulkopuolelta ei ole kovin yksinkertaista ottaa kieltoon kantaa, koska kysymys on uskonnonvapauteen liittyvästä asiasta.


title: Vanhoillislestadiolaisuus ja ehkäisy

text: Ihmisoikeusliiton otettua kantaa ehkäisykieltoon asia vietiin myös Kirkon ihmisoikeuskysymysten neuvottelukunnan (KION) käsiteltäväksi keväällä 2009. Neuvottelukunta käsitteli asian ja antoi siitä lausunnon arkkipiispalle. Arkkipiispa (silloin Jukka Paarma) ei tuonut asiaa piispainkokoukseen eikä muutoinkaan nostanut asiaa esille. Seuraava arkkipiispa Kari Mäkinen on samoin ollut vaiti KION:in lausunnosta. Kun asiaa kyseltiin kirkon Kirkko kuulolla -verkkokeskustelupalstalla, KION:in puheenjohtaja Ari Hukari tiedotti 11.1.2011 palstalla, että neuvottelukunta otti kantaa SRK:n ehkäisykieltoon vuonna 2009. Kannanottoa ei kuitenkaan julkistettu, koska KIONilla ”ei ole asemaa lausua julkisuuteen kirkon kantaa”. Hukari julkisti tässä yhteydessä KION:in lausunnon sisällön: Ehkäisykielto on ihmisoikeusloukkaus. Tiedossa ei ole, ovatko arkkipiispa tai piispat yhdessä käsitelleet KION:nin lausuntoa. Julkisuudessa kirkon edustajat ovat vaienneet asiasta.


title: Dunkirkmax

text: Dunkirkmax tarkoittaa suurinta Dunkerquen satamaan mahtuvaa rahtilaivaa. Ranskalaisen Dunkerquen kaupungin nimi kirjoitetaan englanniksi Dunkirk. Tämän kokoluokan laivojen suurin pituus on korkeintaan 289 metriä, suurin leveys korkeintaan 45 metriä ja kantavuus alle 177 000 tonnia.


title: Kiinalainen fuseki

text: Kiinalainen fuseki (, ) on yksi tunnetuimmista go-avauksista. Aloitus on saanut nimensä siitä, että kiinalaiset pelaajat käyttivät sitä ensimmäisinä yleisesti. Aloituksen suosio kasvoi Japanissa 1970-luvulla.


title: Kiinalainen fuseki

text: Niin sanotussa ”korkeassa kiinalaisessa fusekissa” musta pelaa kolme ensimmäistä kiveään kohtiin 1-3-5. Musta 5 kohtaan a on ”matala kiinalainen fuseki”. Mustan suunnitelma on pakottaa valkoinen hyökkäämään oikealle reunalle mustan moyoon.


title: Hans Joas

text: Hans Joas (s. 1948) on saksalainen sosiologi, joka toimii Erfurtin yliopiston kulttuurin ja yhteiskunnan Max Weber -tutkimuskeskuksen johtajana ja sosiologian professorina. Joas toimii myös International Sociological Associationin varapuheenjohtajana. Hän on kirjoittanut muun muassa teonfilosofiasta.


title: Jevgeni Nesterenko

text: Jevgeni Nesterenko (s. 8. tammikuuta 1938) on venäläinen oopperalaulaja. Äänialaltaan hän on basso tai bassobaritoni. Nesterenko on vieraillut monissa kansainvälissä musiikkikeskuksissa. Varsinkin oopperalaulajana hän on äänialansa tunnetuimpia. Uran huippukohta oli 1970-luvun lopulla ja vielä 1980-luvulla, mutta hän esiintyy edelleen ja on toiminut kilpailutuomarina usein myös Suomessa.


title: Jevgeni Nesterenko

text: Nesterenko on alkuperäiseltä koulutukseltaan arkkitehti. Hän aloitti musiikkiopinnot 12-vuotiaana. Joutuessaan valitsemaan arkkitehdin uran ja musiikin välillä hän meni Pietarin konservatorioon. Ura sai loistavan alun, kun hän voitti neljännen Moskovan kansainvälisen Tšaikovski-kilpailun (1970) ja pääsi esiintymään Bolšoi-teatteriin.


title: Jevgeni Nesterenko

text: Nesterenko opettaa laulua Moskovan konservatoriossa ja Wienin musiikkikorkeakoulussa.


title: Robert Kane

text: Robert Kane on seuraavien henkilöiden nimi


title: Topfield Application Program

text: Topfield Application Program (TAP) on joihinkin Topfield-digitelevisiovirittimiin soveltuva avoin rajapinta. Rajapinnan avulla voidaan tehdä TAPeja (Topfield Application Program) käyttäen C- tai C++-ohjelmointikieliä. TAPeja voidaan asentaa moniin, muttei kaikkiin, Topfieldin kahden virittimen PVR-malleihin.


title: Topfield Application Program

text: TAP voi esimerkiksi olla peli, parempi ohjelmaopas tai ohjelma, joka parantaa laitteen toimintoja muilla tavoin.


title: FC Rio Grande

text: FC Rio Grande on rovaniemeläinen jalkapalloseura. Joukkue perustettiin vuonna 1992 Rockravintola Rio Granden asiakkaiden ja henkilökunnan virkistystoimintaa varten. Alun perin joukkue pelasi vain puulaakipelejä kesäisin ja halliturnauksia talvisin. Vuonna 1998 joukkue lähti pelaamaan divisioonatason pelejä Pohjois-Suomen Neloseen. Joukkue nousi myöhemmin Kolmoseen ja käväisi myös yhden kauden Kakkosessa. Kaudesta 2005 kauteen 2007 FC Rio Grande pelasi Pohjois-Suomen Kolmosessa.


title: FC Rio Grande

text: Helmikuussa 2008 FC Rio Granden ilmoitettiin sulautuneen Rovaniemen Palloseuran uuteen reservijoukkueeseen. Joukkueen nimeksi vaihdettiin RoPS Farmi, ja sen miehistö koostuu FC Rio Granden runkopelaajista ja RoPS:n A-junioreista. FC Rio Grandea ei kuitenkaan kokonaan haudattu seurakartalta, vaan joukkue jatkoi toimintaansa Futsalin II-divisioonassa sekä Rockfutis SM-turnauksessa.


title: Robert Kane (filosofi)

text: Robert Kane (s. 1938) on yhdysvaltalainen filosofi, joka toimii Texasin yliopiston (Austin) filosofian professorina. Hän on käsitellyt ennen kaikkea mielenfilosofiaa, teonfilosofiaa, etiikkaa, arvoteoriaa ja uskonnonfilosofiaa, ja kirjoittanut erityisesti vapaasta tahdosta.


title: Sloveeninkielinen Wikipedia

text: Sloveeninkielinen Wikipedia () on Wikipedian sloveeninkielinen versio. Se on ollut toiminnassa maaliskuussa 2002 lähtien ja helmikuussa 2007 se rikkoi yli 40 000 artikkelin rajan. 18. heinäkuuta 2007 se rikkoi yli 50 000 artikkelin rajan. Tuoreimpien tietojen mukaan artikkeleita on yli .


title: Barosaurus

text: Barosaurus ("raskas lisko") oli pitkä, "Diplodocidae"-heimoon kuulunut sauropodi. 23–27 metrin pituiseksi kasvanut "Barosaurus" eli myöhäisellä jurakaudella 150 miljoonaa vuotta sitten. "Barosauruksen" jäännöksiä on löydetty Pohjois-Amerikasta ja itäisestä Afrikasta, Tansaniasta. Vuonna 1890 Othniel Charles Marsh löysi ja nimesi tämän sauropodin.


title: Barosaurus

text: "Barosaurus" söi ravinnokseen puiden lehtiä ja saniaisia muiden sauropodien tapaan. Lähisukulaistensa "Apatosauruksen" ja "Diplodocuksen" tavoin Barosaurus eli laumoissa. Laumoissa eläessään "Barosaurukset" olivat paremmassa turvassa isoilta teropodeilta, kuten "Allosauruksilta" ja "Ceratosauruksilta". Suuri koko suojasi aikuista "Barosaurusta" monilta vihollisilta. Sen lisäksi sillä oli pitkä, piiskamainen hännänkärki, jolla se löi vihollisiaan. "Barosaurus" saattoi nousta myös kahdelle raajalle näyttääkseen suuremmalta pelotellakseen saalistajat pois. Takaraajoillaan seistessään "Barosaurus" oli jopa 15 metriä korkea.


title: Barosaurus

text: Myöhäisjurakautisessa Pohjois-Amerikassa eli samaan aikaan muitakin sauropodeja, kuten "Apatosaurus", "Brachiosaurus", "Camarasaurus", "Diplodocus" ja "Haplocanthosaurus".


title: Barosaurus

text: "Barosauruksesta" tunnetaan kolme lajia:


title: Hopon poppoo (elokuva)

text: Hopon poppoo (engl. "A Goofy Movie") on vuonna 1995 valmistunut Disneyn animaatioelokuva. Elokuva perustuu vuonna 1992 valmistuneen samannimiseen piirrossarjaan. Elokuvan ensi-ilta Yhdysvalloissa 7. huhtikuuta 1995. Suomessa elokuvan ensi-ilta oli 16. elokuuta 1996.


title: Hopon poppoo (elokuva)

text: Hessu Hopon melkein aikuiseksi kasvanut poika Max on rakastunut korvia myöten kauniiseen opiskelijatyttö Roxanneen, joka opiskelee samassa koulussa. Max yrittää tehdä vaikutuksen Roxanneen esiintymällä koulun kevään päättäjäisjuhlissa tanssijana keskeyttäen rehtorin juhlapuheen, josta hän joutuu puhutteluun. Rehtori soittaa asiasta valokuvausliikkeessä naapurinsa Pekan kanssa töissä olevalle Hessulle uhkaillen pojan joutuvan sähkötuoliin, jos hän ei käyttäydy jatkossa kunnolla. Tästäkös Hessu pelästyy.


title: Hopon poppoo (elokuva)

text: Hessu haaveilee ja päättää lähteä muutaman päivän kalastusreissulle Kohtalonjärvi-nimiseen paikkaan poikansa kanssa, josta Max ei ole varsin innostunut mutta loppujen lopuksi joutuu lähtemään mukaan. Samalla matkalla Max poikkeaa Roxannen luona kotona ja kertoo, että hän olisi halunut lähteä hänen kanssaan kemuihin, jossa seurataan televisiosta Los Angelesissa esiintyvää Powerline-nimisen tanssiryhmän konserttia, mutta joutuukin lähtemään kalaan. Roxanne pettyy, mutta Max kertoo hänen tuntevan Powerlinen pääartistin henkilökohtaisesti ja aikoo esiintyä livenä paikan päällä hänen kanssaan. Roxanne innostuu ja lupaa katsoa häntä televisiosta. Max tajuaa, että hän on valehdellut. Joskaan aiheesta edes Hessu ei tiedä.


title: Hopon poppoo (elokuva)

text: Max ei pidä isänsä suunnittelemasta matkasta, kunnes hän tylsistyy kokonaan. Eräänä yönä hän katsoo isänsä isoisältä perimää karttaa, jossa näkyy heidän matkareittinsä ja korjailee reitin niin, että se veisi suoraan Los Angelesiin. Seuraavana päivänä Hessu lupaa, että Max saa päättää missä kaikissa paikoissa käydään matkan aikana. Päivän kuluessa illalla Hessu ja Max varaavat hienon hotellihuoneen. Samaan hotelliin ovat myös majoittumassa Hessun naapuri Pekka ja hänen poikansa P.P. Pekka sattumalta kuulee Maxin kertovan P.P:lle, että hän on korjaillut kartan reittiä, josta hän kertoo Hessulle, joka ei usko Pekkaa aluksi kunnes hän katsoo karttaa ja huomaa että Pekka on puhunut totta. Hessu tulee takaisin autosta masentuneena ja rupeaa nukkumaan.


title: Hopon poppoo (elokuva)

text: Seuraavana päivänä Hessu ja Max saapuvat risteykseen, josta toinen vie Los Angelsiin ja toinen Kohtalonjärvelle. Hessu pyytää Maxia sanomaan kumpaan suuntaan he kääntyisivät, johon Max sanoo että Los Angelesin suuntaan. Kun risteyksestä on käännytty, Hessu suuttuu ja Max tajuaa, että isä tietää asiasta. Max yrittää selittää asiaa isälle, mutta tämä ei kuuntele, kunnes yhtäkkiä Hessun auto lähtee ajelehtimaan mäkeä alaspäin ja he lähtevät sen perään. Hessulla ja Maxilla tulee sanaharkkaa matkan kulusta, kunnes auto päätyy jokeen ja lähtee kulkemaan sitä pitkin. Ajan kuluessa he sovittelevat riitaa ja Hessu saa selville Maxin todellisen syyn, miksi hän ei ollut innostunut isänsä suunnittelemasta matkasta: Max on rakastunut. Hessu lupaa viedä hänet Los Angelesiin.


title: Hopon poppoo (elokuva)

text: Los Angelesissa Max yrittää päästä lavalle mutta ongelmia tuottaa areenan vahtimies, joka yrittää ottaa häntä kiinni. Loppujen lopuksi Max pääsee lavalle ja tekee sen, mitä oli luvannut Roxannelle.


title: Hopon poppoo (elokuva)

text: Hessu ja Max palaavat takaisin kotiin. Samalla Max poikkeaa Roxannen luona. Hän kertoo Roxannelle, hänen valehdelleen siitä, että hänen isänsä tuntee henkilökohtaisesti Powerline-tanssiryhmän pääartistin ja mainitsee syyksi, että luuli että Roxanne ei pitäisi hänestä sellaisena kuin hän on. Roxanne kertoo, että on tykännyt Maxista jo kauemman aikaa ja niin he sopivat, että menisivät ensimmäisille treffeillensä.


title: Anthony Kenny

text: Sir Anthony John Patrick Kenny (s. 16. maaliskuuta 1931) on englantilainen filosofi ja British Academyn jäsen. Hän on erikoistunut mielenfilosofiaan, antiikin ja skolastiikan filosofiaan, Ludwig Wittgensteinin filosofiaan sekä uskonnonfilosofiaan. Hän on yhdessä Peter Geachin kanssa antanut merkittävän panoksen analyyttiseen tomismiin, joka pyrkii yhdistämään tomistista ajattelua nykyaikaiseen analyyttiseen filosofiaan.


title: Alfred Mele

text: Alfred Remen Mele (s. 22. toukokuuta 1951) on yhdysvaltalainen filosofi. Hän on toiminut William H. ja Lucyle T. Werkmeister -oppituolin filosofian professorina Floridan yliopistossa vuodesta 2001. Hänen erikoisalojaan ovat irrationaalisuus, akrasia, intentionaalisuus ja teonfilosofia.


title: Japanin Grand Prix 1996

text: Japanin Grand Prix 1996 oli Formula 1 -sarjan historian 597. osakilpailu ja samalla kauden 1996 päätösosakilpailu, joka ajettiin 13. lokakuuta 1996 Suzukassa. Kilpailun voitti Damon Hill, joka kruunattiin maailmanmestariksi, kun hänen lähin uhkaaja, tallikaveri Jacques Villeneuve joutui keskeyttämään kilpailun jo aiemmin. Toiseksi ajoi Michael Schumacher, joka varmisti MM-sarjan kolmannen sijan. Kolmanneksi kisassa kipusi Mika Häkkinen.


title: Richard Taylor

text: Richard Taylor voi tarkoittaa:


title: Bruno Salmiala

text: Bruno Aleksander Salmiala (vuoteen 1935 Sundström, 24. elokuuta 1890 Gävle, Ruotsi – 4. syyskuuta 1981 Helsinki) oli Helsingin yliopiston rikosoikeuden professori, kansanedustaja ja yksi Isänmaallisen kansanliikkeen (IKL) keskeisistä johtajista.


title: Bruno Salmiala

text: Salmialan vanhemmat olivat pietarinsuomalainen konerakentaja Alexander Konstantin Sundström ja Emilia Lindén. Hän pääsi ylioppilaaksi 1910, suoritti lakitieteen kandidaatin tutkinnon 1916 sekä lakitieteen lisensiaatin ja tohtorin tutkinnot 1924.


title: Bruno Salmiala

text: Salmiala toimi Helsingin yliopiston prosessi- ja rikosoikeuden apulaisena 1925–1927, rikosoikeuden vt. professorina 1925–1927 ja professorina 1927–1959. Hän oli Suomen Asianajajaliiton sihteeri vuosina 1920–1957 ja Defensor Legis -lehden päätoimittaja vuosina 1920–1968. Tämän lisäksi Salmiala toimi eduskunnan oikeusasiamiehen varamiehenä 1924–1928, virkaylioikeuden syyttäjänä 1926–1930 ja jäsenenä 1930–1945 sekä Rikosoikeuden instituutin esimiehenä 1955–1959.


title: Bruno Salmiala

text: Lapuan liikettä vieroksunut Salmiala oli yksi keskeisistä IKL:n perustajista vuonna 1932. Rikosoikeuden professorina hän toimi takuumiehenä sille, että uusi puolue pysyisi laillisuuden tiellä. Elias Simojoen johtama nuorisojärjestö Mustapaidat ei tosin suostunut pysymään ruodussa ja päätyikin lopulta viranomaisten lakkauttamaksi. Salmiala oli kansanedustajana vuosina 1933–1945 Hämeen läänin eteläistä vaalipiiristä ja presidentin valitsijamiehenä vuosien 1937, 1940 ja 1943 vaaleissa. Hän oli myös Helsingin kaupunginvaltuuston jäsen.


title: Bruno Salmiala

text: Salmiala oli koko IKL:n olemassaolon ajan sen keskeisin linjanvetäjä puheenjohtaja Vilho Annalan rinnalla. Heidän johdollaan IKL omaksui passiivisen vastarinnan, kun oikeusministeri Kekkonen yritti lakkauttaa sitä 1938–1939 (ks. Kekkosen konstit), eikä tehnyt myöskään vastarintaa kun se lopulta lakkautettiin syksyllä 1944. Sodan jälkeen vuonna 1945 SKDL yritti painostuskampanjalla hiillostaa Salmialan ja muut entiset äärioikeistolaiset ulos yliopiston viroista, mutta hän kieltäytyi eroamasta – toisin kuin rehtori Rolf Nevanlinna – ja jatkoi professorina eläkeikään asti. Politiikassa hän ei esiintynyt toisen maailmansodan jälkeen.


title: Bruno Salmiala

text: Salmiala oli naimisissa Lydia Theresia Schützin kanssa 1917–1942. Avioeron jälkeen hän avioitui Jenny Edla Sompin kanssa 1943. Salmialalle syntyi kaksi lasta, Rolf Salmiala ensimmäisestä avioliitosta vuonna 1918 ja Seija Salmiala toisesta avioliitosta vuonna 1943.


title: Bruno Salmiala

text: Salmialan vuonna 1923 tarkastettu väitöskirja oli nimeltään "Asianosaiskäsitteestä Suomen siviiliprosessioikeudessa".


title: Bruno Salmiala

text: Salmiala kirjoitti oikeustieteen alalta useita hakusana-artikkeleja Otavan isoon tietosanakirjaan vuosina 1960−1965 ja toimi teoksen oikeustieteen kirjoittajaryhmän puheenjohtajana.


title: Bedřich Feuerstein

text: Bedřich Feuerstein (15. tammikuuta 1892 – 10. toukokuuta 1936) oli tšekkiläinen arkkitehti.


title: Bedřich Feuerstein

text: Feuerstein opiskeli Tšekin teknillisessä yliopistossa Jože Plečnikin johdolla. Hän työskenteli vuosina 1924–1926 Auguste Perret'n kanssa Pariisissa ja vuosina 1929–1931 Antónin Raymondin kanssa Tokiossa.


title: Bedřich Feuerstein

text: Feuerstein sai työhönsä vaikutteita purismista ja Frank Lloyd Wrightin työstä. Hänen omia töitään ovat muiden muassa sotilasmaantieteellinen instituutti Prahassa, krematorio Nymburkissa sekä sairaala Tokiossa ja ostoskeskus Yokohamassa.


title: Bedřich Feuerstein

text: Feuerstein teki itsemurhan 44-vuotiaana.


title: Richard Taylor (filosofi)

text: Richard Taylor (1919–2003) oli yhdysvaltalainen filosofi, jonka erikoisala oli metafysiikka. Hän kannatti hyve-etiikkaa, ja kirjoitti paljon elämän tarkoituksesta, jota hän käsitteli Albert Camus'n tavoin Sisyfoksen myytin avulla. Hän opetti Brown Universityssä, Columbian yliopistossa sekä Rochesterin yliopistossa.


title: Roswell K. Colcord

text: Roswell Keyes Colcord (25. huhtikuuta 1839 – 30. lokakuuta 1939) oli yhdysvaltalainen republikaanisen puolueen poliitikko.


title: Roswell K. Colcord

text: Colcord syntyi Mainessa, mutta asui 1870-luvulta alkaen Nevadassa, jossa hän menestyi kaivosinsinöörinä ja lakimiehenä. Hän toimi Nevadan kuvernöörinä vuosina 1891–1895.


title: Roswell K. Colcord

text: Colcord toimi kuvernöörikautensa jälkeen United States Mintin Carson City Mintin ”superintendenttinä” vuosina 1898–1911. Hän oli vielä vanhoilla päivillään hyvässä kunnossa ja kuoli 100-vuotiaana Carson Cityssä.


title: Laomedon Mytileneläinen

text: Laomedon Mytileneläinen () oli kreikkalainen sotilas ja yksi Aleksanteri Suuren seuraajista eli diadokeista. Hänen nuorempi veljensä oli Erigyios. Laomedon oli syntynyt Mytilenessä, mutta muutti myöhemmin Amfipoliin. Laomedon oli yksi Aleksanteri Suuren lähipiirin jäsenistä ("hetairos"). Filippos II karkotti Laomedonin, Erigyioksen, Harpaloksen, Ptolemaioksen ja Nearkhoksen vuonna 336 eaa. Piksodarokseen liittyneen tapauksen jälkeen. Filippoksen kuoleman jälkeen Aleksanteri kutsui heidät takaisin Makedoniaan. Laomedon seurasi Aleksanterin mukana Persian sotaretkellä. Issoksen taistelun jälkeen hän sai huolehtia persialaisista vangeista, koska hän osasi persiaa. Aleksanterin kuoleman jälkeen Laomedon nimitettiin Coele-Syyrian (”onton Syyrian”) satraapiksi. Egyptin satraappi Ptolemaios hyökkäsi kuitenkin Syyriaan ja sai Laomedonin vangiksi. Päästyään pakoon Laomedon liittyi Alketaan seuraan Pisidiassa. Laomedon menetti luultavasti henkensä muiden Alketaan kannattajien kanssa vuonna 320 eaa.


title: James Arness

text: James Arness, alkuperäiseltä nimeltään James King Aurness, (26. toukokuuta 1923 Minneapolis, Minnesota – 3. kesäkuuta 2011) oli yhdysvaltalainen näyttelijä. Hän esitti kahden vuosikymmenen ajan 1955–1975 seriffi Matt Dillonia television "Gunsmoke"-lännensarjassa ja näytteli televisioelokuvissa aina 1990-luvulle asti.


title: James Arness

text: Arness oli Purple Heartilla palkittu toisen maailmansodan veteraani. Hän haavoittui jalkaan Anzion maihinnousussa vuonna 1944 ja joutui sen jälkeen viettämään sairaalassa melkein vuoden.


title: James Arness

text: Arnessin ensimmäinen elokuvarooli oli vuonna 1947 "Farmarin tyttäressä". Vaikka hänen nimensä yhdistetään ennen kaikkea länkkäreihin, hänet muistetaan myös tieteiselokuvista "’Se’ toisesta maailmasta" (1951) ja "Yön pedot" (1954). Hän oli John Waynen läheinen ystävä ja esiintyi tämän kanssa elokuvissa "Salahanke Havaijilla" (1952) ja "Valkoinen helvetti" (1953). Matt Dillonin rooli "Gunsmokessa" oli alun perin ajateltu Waynelle, mutta Waynen suosituksesta siihen valittiin Arness.


title: James Arness

text: James Arness valittiin Hollywood Walk of Fameen ja vuodesta 1981 Hall of Great Western Performersiin.


title: James Arness

text: Arness oli noin kaksi metriä pitkä. Hänellä oli ensimmäisen vaimonsa Virginia Chapmanin kanssa kaksi lasta, minkä lisäksi hän adoptoi pojan vaimonsa aiemmasta liitosta. Yli kymmenvuotinen avioliitto päättyi kuitenkin eroon 1960-luvun alussa. Toisen avioliittonsa Arness solmi Janet Surteesin kanssa vuonna 1978.


title: The Time of the Oath

text: The Time of the Oath on saksalaisen metallimusiikkia esittävän Helloween-yhtyeen seitsemäs studioalbumi.


title: The Time of the Oath

text: "The Time of the Oath" perustuu laulaja Andi Derisin mukaan Nostradamuksen ennustuksiin ja on näin ollen konseptialbumi. Albumilta julkaistiin vuoden 1996 aikana kolme singleä: kitaristi Michael Weikathin säveltämä nopeatempoinen ”Power”, Derisin ja kitaristi Roland Grapowin yhdessä säveltämä nimikkokappale ”The Time of the Oath” ja Derisin balladi ”Forever and One (Neverland)”. Albumi saavutti ilmestyessään Suomen virallisella albumilistalla korkeimmillaan 14. sijan, ja se on toiseksi parhaiten Suomessa listamenestystä saavuttanut Helloweenin studioalbumi.


title: The Time of the Oath

text: "The Time of the Oathia" pidetään yleisesti Helloweenin varsinaisena musiikillisena paluualbumina, vaikka jo vuonna 1994 ilmestynyt "Master of the Rings" oli saanut positiivisen vastaanoton fanien ja kriitikoiden keskuudessa yhtyeen 1990-luvun alussa julkaistujen "Pink Bubbles Go Ape"- ja "Chameleon" -albumien kehnon menestymisen jälkeen.


title: The Time of the Oath

text: Albumi on omistettu yhtyeen entisen rumpalin, vuonna 1995 itsemurhan tehneen Ingo Schwichtenbergin muistolle.


title: The Time of the Oath

text: Albumilta julkaistiin kolme singleä:


title: Susan Peters

text: Suzanne Carnahan eli Susan Peters (3. heinäkuuta 1921 – 23. lokakuuta 1952) oli yhdysvaltalainen näyttelijä.


title: Susan Peters

text: Peters syntyi Spokanessa, Washingtonissa, ja esitti ensimmäisten Hollywood-vuosiensa aikana pieniä rooleja oikealla nimellään. Hänen läpimurtonsa oli "Sattuma korjaa satoa" ("Random Harvest", 1942) -elokuvan rooli, joka toi hänelle Oscar-ehdokkuuden.


title: Susan Peters

text: Petersin muiden elokuvien joukkoon lukeutuu "Laulu Venäjästä" ("Song of Russia", 1943). Hän oli vuodesta 1943 naimisissa näyttelijä Richard Quinen kanssa ja vammautui 1. tammikuuta 1945 ollessaan tämän kanssa metsällä ja metsästyskiväärin lauettua vahingossa. Peters vietti loppuelämänsä vyötäröstä alaspäin halvaantuneena.


title: Susan Peters

text: Vaikka Petersin jalat eivät toimineet, hän jatkoi näyttelijänuraansa elämänsä loppuvaiheisiin saakka. Petersillä ja Quinella oli adoptoitu poika Timothy. Avioliitto kuitenkin päättyi eroon syyskuussa 1948. Viimeisinä vuosina Petersin terveys rappeutui pahoin, ja hän kuoli munuaistautiin, keuhkokuumeeseen ja anoreksiaan vain 31-vuotiaana.


title: Susan Peters

text: Petersillä on tähti Hollywood Walk of Famella.


title: FN SCAR

text: FN SCAR on belgialaisen FN Herstalin valmistama kaasumäntätoiminen (gas-operated, short stroke piston), pyörivällä lukolla varustettu rynnäkkökivääri. Ase on tehty mahdollisimman modulaariseksi, esimerkiksi piippua voi vaihtaa kaliipereiden välillä. SCAR:illa on kaksi päätyyppiä: SCAR-L 5.56mm NATO ja SCAR-H 7.62x51 NATO. Molempiin on saatavilla pidempipiippuinen ja suljetun alueen taisteluun soveltuva versio. FN SCAR läpäisi matalatasoisen alustavan testin kesäkuussa 2007. Muutamien viivytysten jälkeen ensimmäiset aseet annettiin operatiivisten joukkojen käyttöön 2009. Yhdysvaltojen 75th Ranger Regiment] oli ensimmäinen suuremman kappalemäärän käyttöönottanut joukko, 600 kpl aseita. Myöhemmin USSOCOM perui kaupan SCAR-L-aseesta ja he suunnittelivat poistavansa aseen käytöstä vuoteen 2013 mennessä. Kuitenkin myöhemmin USSOCOM suunnitteli ostavansa SCAR-H-sarjan aseita 5.56 mm muunnoskonversiolla.


title: FN SCAR

text: Vuoden 2015 alussa FN SCAR oli käytössä yli 20 maassa.


title: FN SCAR

text: Suomen puolustusvoimat tekivät maaliskuussa 2015 ostopäätöksen 300–500 aseesta erikoisjoukkojen käyttöön.


title: Kauan

text: Kauan on Tenhin esikoisalbumi, joka julkaistii vuonna 1999. Levystä julkaistiin vuonna 2004 kaksi bonuskappaletta sisältävä uusintapainos.


title: Lonely Day (EP)

text: Lonely Day on System of a Downin kolmas EP. Se julkaistiin 17. huhtikuuta 2006. Se sisältää kappaleen "Lonely Day" yhtyeen tuoreimmalta albumilta "Hypnotize", sekä lisäksi edellisten julkaisujen b-puolia. Kappaleen "Lonely Day" musiikkivideo sisältyy myös CD:lle.


title: Lonely Day (EP)

text: Albumi nousi Suomen virallisen singlelistan sijalle 16.


title: Claudio Chiappucci

text: Claudio Chiappucci (s. 28. helmikuuta 1963 Uboldo, Varesen maakunta) on entinen italialainen maantiepyöräilijä. Maailman parhaisiin pyöräilijöihin 1990-luvun alussa kuulunut Chiappucci tunnettiin hyökkäävästä ja yllätyksellisestä ajotyylistään.


title: Claudio Chiappucci

text: Chiappucci sijoittui Ranskan ympäriajossa toiseksi vuonna 1990. Hän kuului kilpailun ensimmäisellä etapilla irtiottoryhmään, joka saapui maaliin kymmenen minuuttia ennen pääjoukkoa. Chiappucci johti tämän jälkeen kilpailua aina viimeiseen aika-ajoon saakka, jolloin Greg LeMond ohitti hänet voittaen Tour de Francen 2.16 erolla italialaiseen. Seuraavana vuonna hän sijoittui kilpailussa kolmanneksi. Vuoden 1992 Ranskan ympäriajossa Chiappucci voitti 13. etapin lähdettyään irtiottoon päivän ensimmäisellä vuorella. Hän ehti maaliin Sestriereen juuri ennen kuin Miguel Indurain ja Gianni Bugno tavoittivat hänet. Tourin lopputuloksissa Chiappucci oli jälleen toinen.


title: Claudio Chiappucci

text: Chiappucci voitti Milano–San Remon vuonna 1991 ja Clásica de San Sebastiánin 1993. Vuoden 1994 maantieajon MM-kilpailussa hän saavutti hopeaa Luc Leblancin jälkeen. Italian ympäriajossa hän sijoittui toiseksi vuosina 1991 ja 1992 sekä kolmanneksi 1993.


title: Claudio Chiappucci

text: Chiappucci kertoi vuonna 1997 käyttäneensä EPO-hormonia vuodesta 1993 lähtien, mutta perui myöhemmin puheensa. Hänen verensä hematokriittiarvot olivat kuitenkin vuosina 1993–1995 poikkeuksellisen korkeat ja hänen tiedetään käyttäneen pyöräilijöille EPO:a toimittaneen tohtori Francesco Conconin palveluita .Claudio Chiappucci Velo-club.net -tietokannassa


title: Väre (albumi)

text: Väre on Tenhin toinen studioalbumi, joka julkaistiin 9. syyskuuta 2002.


title: Maaäet

text: Maaäet on Tenhin kolmas studioalbumi, joka julkaistiin 10. helmikuuta 2006.


title: Keyks

text: Keyks () oli kreikkalaisessa mytologiassa Hesperoksen, aamutähden, poika. Hän meni naimisiin Alkyonen, tuulten hallitsijan Aioloksen ja Enareten tyttären, kanssa.


title: Keyks

text: Keyks ja Alkyone elivät onnellisina yhdessä Trakhiissa, jopa niin onnellisina, että he vertasivat itseään Zeukseen ja Heraan. Tämä suututti Zeuksen, ja kun Keyks lähti merille purjehtiakseen kysymään oraakkelilta neuvoa, Zeus iski alukseen vasamallaan, ja Keyks hukkui seuranneessa haaksirikossa. Unien jumala Morfeus ilmestyi Alkyonelle Keyksin hahmossa kertoen, mitä hänen aviomiehelleen oli tapahtunut, ja suruissaan Alkyon heittäytyi mereen. Myötätunnosta jumalat muuttivat heidät molemmat kuningaskalastajiksi ().


title: Mía Maestro

text: Mía Maestro (s. 19. kesäkuuta 1978) on argentiinalainen näyttelijä. Hänet muistetaan mm. "Alias"-sarjan Nadia Santosina, mutta hän on esiintynyt myös elokuvissa, joista merkittävimpiin lukeutuu "Poseidon" (2006).


title: Mía Maestro

text: Mía Maestro syntyi Buenos Airesissa ja lähti myöhäisessä teini-iässään Berliiniin, jossa hän opiskeli klassista laulua. Hänen äitinsä on entinen taloustieteilijä, ja isä menestyi liikemiehenä Argentiinassa. Maestro on seurustellut näyttelijä Ned Bensonin kanssa.


title: Mía Maestro

text: Maestro sijoittui vuonna 2001 "Stuff"-lehden sadan seksikkäimmän naisen listan 61. sijalle ja "Maximin" vastaavalla listalla 67. sijalle.


title: Slade Alive!

text: Slade Alive! on Sladen läpimurtoalbumi vuodelta 1972. Se nousi Ison-Britannian listalla sijalle 2 ja Australiassa albumi oli listaykkösenä viisi viikkoa.


title: Slade Alive!

text: Albumi nauhoitettiin studiolivenä valikoidun fanijoukon ollessa yleisönä. Sitä voidaan kuitenkin pitää todellisena livelevynä, sillä albumia ei olla miksattu studiossa juuri lainkaan.


title: Slade Alive!

text: Vuonna 2006 albumi julkaistiin "uudelleen remasteroituna" sisältäen bonuslevyn. Kyseiselle albumille sisältyvät myös yhtyeen muut viralliset livejulkaisut.


title: Slade Alive!

text:
A-puoli
B-puoli


title: Slade Alive!

text: Remasteroitu versio kts. "The Slade Live Anthology"


title: Teho Majamäki

text: Teho Majamäki (oik. Samuli Johannes Majamäki, s. 10. joulukuuta 1971 Pori) on suomalainen muusikko ja lyömäsoitintaiteilija, joka on soittanut muun muassa yhtyeissä Ismo Alanko Säätiö, Nylon 66'ers, HC Andersen, Eläkekäiset ja Kostajat.


title: Teho Majamäki

text: Majamäen pääsoitin on vibrafoni, mutta hän soittaa myös marimbaa, putkea, udua ja muita lyömäsoittimia sekä kosketin- ja kielisoittimia. Hän on soittanut jazz-, rock- ja hardcore-yhtyeissä sekä sinfoniaorkesterissa. Majamäki on asunut Suomen lisäksi Australiassa, Tansaniassa ja Intiassa.


title: Teho Majamäki

text: Vuodesta 2006 Majamäki on keikkaillut yhdessä Ismo Alangon kanssa nimellä Ismo Alanko Teholla esittäen kappaleita Alangon uran varrelta. Kaksikko julkaisi ensimmäisen albuminsa "Blanco Spirituals" helmikuussa 2008.


title: Teho Majamäki

text: Majamäki julkaisi myös vuonna 2016 Travelogue-levyn jossa vierailee monia solisteja kuten Ismo Alanko, Johanna Kurkela ja Ville Valo. Levyn kappaleista osa on Majamäen ja Samuli Laihon yhteisiä sävellyksiä.


title: Teho Majamäki

text: Majamäki on toiminut säveltäjänä Travelogue-levyn lisäksi myös mm. Rinneradiolle.


title: Nobody’s Fools

text: Nobody's Fools on Sladen vuoden 1976 alkupuolella julkaistu studioalbumi. Se oli ensimmäinen Slade-albumi neljään vuoteen, joka ei yltänyt top-10:een Britanniassa (sijoitus 14.) ja samalla viimeinen listoille päässyt albumi seuraavaan neljään vuoteen.


title: Nobody’s Fools

text:
Albumi tehtiin ensisijaisesti yhdysvaltalaista yleisöä silmällä pitäen. "Nobody's Fools" on samalla Sladen monipuolisin levy sisältäen vaikutteita aina reggae- ja gospelmusiikkia myöten, ja mukana on myös naispuolinen taustalaulaja. A-puoli
B-puoli


title: Whatever Happened to Slade?

text: Whatever Happened to Slade? on Sladen albumi vuodelta 1977. Tyyliltään kevyemmän "Nobody's Fools" -albumin jälkeen Slade palasi sille ominaisempaan raskaaseen rockiin. Albumi onkin samalla todennäköisesti yhtyeen raskain, sisältäen vahvoja vaikutteita heavy rockista.


title: Whatever Happened to Slade?

text: Albumi jäi julkaisuvuonnaan vähälle huomiolle, eikä noussut listoille. Sladea pidettiin eilispäivän yhtyeenä ja albumin nimi kuvaa hyvin yhtyeen sen hetkistä julkisuuskuvaa. Punk rock hallitsi musiikkimaailmaa, minkä myötä vanhat yhtyeet joutuivat ulos valokeilasta.


title: Whatever Happened to Slade?

text: Singlenä julkaistu "Gypsy Roadhog" pääsi niukasti top 50:een Britanniassa.


title: Whatever Happened to Slade?

text:
A-puoli
B-puoli


title: Whatever Happened to Slade?

text: Remasteroidun version bonuskappaleet (Salvo 2007)


title: Jussi Siirilä

text: Jussi Siirilä (s. 22. lokakuuta 1967 Espoo) on kemiläinen kirjailija ja kolumnisti. Siirilä on julkaissut seitsemän romaania, kaksi novellikokoelmaa ja kaksi nuortenkirjaa.


title: Jussi Siirilä

text: Siirilä valmistui ylioppilaaksi vuonna 1986 Kemin lukiosta ja kemian alan diplomi-insinööriksi Teknillisestä korkeakoulusta vuonna 1991. Hän on työskennellyt tutkijana, opettajana sekä kemian ja it-alan yrityksissä Helsingissä ja Oulussa ennen jättäytymistään vapaaksi kirjailijaksi vuonna 2003.


title: Jussi Siirilä

text: Siirilän teoksia värittää absurdi, tummasävyinen huumori sekä satiiri, jonka terä kohdistuu yhteiskunnallisiin ja poliittisiin ilmiöihin. Hänen kirjallista tyyliään on kuvattu omailmeiseksi yhdistelmäksi, jossa realistinen, kriittisesti maailmaa tarkasteleva ympäristönkuvaus ja mielikuvitukselliset ainekset lomittuvat. Hänen teoksiaan pidetään esimerkkinä aikalaissatiirista, joka ottaa aineksensa samanhetkisistä yhteiskunnallisista ilmiöistä. Usein kritiikki kohdistuu yksilökeskeisyyteen ja egoismiin.


title: Jussi Siirilä

text: Myös Siirilän nuortenromaaneissa on ajankohtaisia yhteiskunnallisia ja ympäristöön liittyviä teemoja, mutta ne käsitellään siten, etteivät ne käy lukijalle raskaiksi 1970- ja 1980-lukujen ongelmarealismin tavoin. Hänen teoksiaan pidetään osoituksena siitä, etteivät huumori ja yhteiskunnallisuus sulje toisiaan pois nuortenkirjallisuudessa.


title: Jussi Siirilä

text: Siirilän teoksia on dramatisoitu ja esitetty Kemin kaupunginteatterissa sekä Helsingin Kulttuurikulmassa. Hänen novellejaan on julkaistu englanniksi ja saksaksi. Hänen esikoisteoksensa, novellikokoelma "Sopuli", oli ehdolla Helsingin Sanomien kirjallisuuspalkinnon ja Olvi-säätiön kirjallisuuspalkinnon saajaksi. Vuonna 2002 Siirilä sai Gummeruksen Kalle Päätalo -palkinnon. Hänen nuortenromaaninsa "Barrikadikesä" (2013) oli ehdolla Topelius-palkinnon saajaksi. Elokuussa 2016 Taiteen edistämiskeskus myönsi Siirilälle valtion viisivuotisen kirjallisuuden taiteilija-apurahan.


title: Jussi Siirilä

text: Vuosina 2011-2015 Siirilä toimi sanomalehti Kalevan kolumnistina. Hän on asunut Kemissä nuoruutensa ja uudelleen vuodesta 2009. Syksyllä 2016 Siirilä valittiin Lapin taidetoimikunnan jäseneksi kaudelle 2017-2018.


title: Alketas

text: Alketas on antiikin Kreikassa käytetty miehen nimi. Se voi tarkoittaa seuraavia:


title: Héctor Bianciotti

text: Hector Bianciotti (; 18. maaliskuuta 1930 Córdoba, Argentiina – 11. kesäkuuta 2012 Pariisi, Ranska) oli argentiinalainen kirjailija.


title: Héctor Bianciotti

text: Bianciottin vanhemmat olivat piemontelaisia siirtolaisia. Bianciotti aloitti ranskan opiskelun vuonna 1945 ja muutti Ranskaan 1961. Bianciotti sai Ranskan kansalaisuuden vuonna 1981.


title: Héctor Bianciotti

text: Bianciotti oli Kunnialegioonan sekä Ordre National du Mériten upseeri, ja hän täytti Ranskan akatemian 2. paikan 18. tammikuuta 1996 alkaen.


title: Slade Alive Vol II

text: Slade Alive Vol II on Sladen livealbumi vuodelta 1978. Huolimatta kriitikoiden kehuista ja hyvästä livesoitosta, albumi ei noussut listoille eikä yleisö sitä juuri ostanut. Albumi on nauhoitettu syksyn 1976 Yhdysvaltain kiertueella ja kevään 1977 Britannian kiertueella.


title: Slade Alive Vol II

text: On herännyt epäilyksiä siitä, onko albumi aito konserttitaltiointi. Epäilyksiä on herättänyt muun muassa selkeästi voimistettu yleisön ääni.Remasteroitu versio ks. "The Slade Live Anthology"


title: Boanonmonarkki

text: Boanonmonarkki ("Symposiachrus boanensis") on uhanalainen varpuslintu. Lajin nimesi ja kuvaili Adriaan Cornelis Valentin van Bemmel 1939.


title: Boanonmonarkki

text: Koiras on mustavalkoinen siten että vatsapuoli on valkoinen ja selkäpuoli sekä pää ja kurkku ovat mustat. Pitkähkön pyrstön reunasulat ovat valkoiset ja keskimmäiset sulat mustat. Lintu liikkuu matalalla pensaikossa ja puissa.


title: Boanonmonarkki

text: Laji elää vain yhdellä saarella Indonesiassa noin 14 neliökilometrin laajuisella alueella. Yksilömäärä on ehkä 100–200. Uhanalaisuuden syynä ovat asumisympäristön tuho tai huonontuminen.


title: Boanonmonarkki

text: Lajin tuntemus perustuu vain muutamaan havaintoon. Vuodelta 1918 on yksi tuntemattomasta paikasta kokoelmaan otettu yksilö. 1991 laji tavattiin seuraavaksi Boanon saarella. 1994 tavattiin 5–10 yksilöä samassa paikassa noin 5 hehtaarin alalla ja tähän havaintoon perustuu tuo laskennallinen arvio kannan suuruudesta. Koska havaintoja on näin vähän, on virheen riski erittäin suuri, ja yksilömäärä saattaa olla aivan jotain muuta.


title: Boanonmonarkki

text: Trooppiset ja subtrooppiset alavat, kosteat metsät ja pensaikkomaat.


title: Boanonmonarkki

text: Nuori lintu tavattiin lokakuussa ja sulkasatoinen aikuinen marraskuussa. Pesintä ajoittuu siten ehkä loppukesään.


title: Boanonmonarkki

text: Hyönteissyöjä.


title: Alf Sjöberg

text: Sven Erik Alf Sjöberg (s. 21. kesäkuuta 1903 Tukholma, Ruotsi – 17. huhtikuuta 1980 Tukholma) oli ruotsalainen ohjaaja, käsikirjoittaja ja näyttelijä. Hänen merkittäviä elokuvaohjauksiaan olivat "Kiihko" (1944), jonka käsikirjoituksen laati Ingmar Bergman, "Hän oli vain äiti" (1949) ja "Neiti Julie" (1951).


title: Return to Base

text: Return to Base on Sladen albumi vuodelta 1979. Yhtyeen suosio oli tuolloin pohjalukemissa ja se soitti lähinnä klubeilla. Rahat olivat niin lopussa, ettei yhtyeellä ollut varaa palkata valokuvaajaa, joten albumin kannessa lukee vain esittäjä ja albumin nimi, muuten se on kokopunainen. "Return to Base" ja siltä julkaistut singlet eivät päässeet listoille, minkä seurauksena kitaristi Dave Hill sai tarpeekseen ja erosi yhtyeestä – tosin vain lyhyeksi aikaa. Albumin kappaleita kierrätettiin pari vuotta myöhemmin comeback-albumilla "We’ll Bring the House Down".


title: Return to Base

text: Albumia ei ole remasteroitu sellaisenaan, vaan loput kappaleet (joita ei ollut kierrätetty jo aiemmin) on julkaistu edellä mainitun "We’ll Bring the House Down" -albumin remasteroidussa versiossa vuonna 2007.Kaikki kappaleet säveltäneet Noddy Holder ja Jim Lea.


title: Väinö Tiiri

text: Väinö Edward Tiiri (31. tammikuuta 1886 Loimaa – 30. heinäkuuta 1966 Helsinki) oli suomalainen voimistelija, voimistelunopettaja ja vanhasuomalainen aktivisti.


title: Väinö Tiiri

text: Tiiri osallistui voimistelijana Suomen joukkueessa vuoden 1908 kesäolympialaisiin voittaen miesten joukkuevoimistelun pronssia sekä vuoden 1912 kesäolympialaisiin saavuttaen hopeaa miesten vapaan järjestelmän joukkuevoimistelussa.


title: Väinö Tiiri

text: Aktivistisen liikehdinnän käynnistyessä vuonna 1914 Väinö Tiiri oli voimistelunopettaja ja Satakuntalaisen osakunnan kuraattori. Lisäksi hän oli vanhasuomalaisen Suomalainen Nuija -järjestön puheenjohtaja.


title: Väinö Tiiri

text: Tiiri kuului Ostrobotnialla marraskuussa 1914 pidetyn aktivistien kokouksen (”kassahuoneen kokouksen”) koollekutsujiin. Tätä kokousta pidetään jääkäriliikkeen ja välillisesti Suomen itsenäistymisen yhtenä alkusysäyksenä. Vuoden 1914 lopulla Tiiri oli jäsenenä Ylioppilaiden keskuskomiteassa satakuntalaisten edustajana ja kuului sen pienempään sisärenkaaseen. Tiiri oli mukana myös vuoden 1915 puolella muodostetussa Keskuskomiteassa, joka värväsi ensimmäiset jääkärit, pfadfinderit.


title: Väinö Tiiri

text: Väinö Tiiri oli Suomen olympiakomitean hallituksen jäsen vuosina 1923–1926 sekä edelleen vuosina 1926–1928.


title: We’ll Bring the House Down

text: We’ll Bring the House Down on Slade-yhtyeen studioalbumi vuodelta 1981. Onnistuneen Reading-festivaalikeikan jälkeen vuonna 1980 Sladen suosio nousi jälleen korkealle. Albumi nousi Britannian listalla sijalle 25 ollen ensimmäinen Slade-albumi sitten vuoden 1976, joka nousi listoille. Myös samoihin aikoihin julkaistu "Slade Smashes" -kokoelma nousi top-20:een.


title: We’ll Bring the House Down

text: "We’ll Bring the House Down" sisältää myös muutaman kappaleen vuonna 1979 julkaistulta, heikosti menestyneeltä "Return to Base" -albumilta.Kaikki kappaleet kirjoittaneet Noddy Holder ja Jim Lea, ellei toisin mainita.


title: We’ll Bring the House Down

text:
Kappaleita vuoden 1979 "Return to Base" -albumilta:
Muut bonuskappaleet:


title: M/S Margarita

text: M/S Margarita () on Star del Cariben omistama Venezuelan lipun alle rekisteröity monikäyttöinen rahtilaiva. Alus on rakennettu vuonna 1987 Miho Zosensho K.K. -nimisellä telakalla, Shimizussa, Japanissa. Kuollutta painoa "Margaritalla" on 9 653 tonnia. Aluksen konttikapasiteetti (TEU) on 567 + 72. Aiemmin aluksen on omistanut muun muassa alankomaalainen Spliethoff -varustamokonserni.


title: M/S Margarita

text: Margaritan sisaraluksia ovat M/S Corn Lily, M/S Corn Rose, M/S Vinashin Express 1, M/S Vinashin Express 2, M/S Corn Tulip, M/S Avataq, M/S MSC Anna, M/S MSC Isabelle, M/S Onego Voyager, M/S Parkgracht, M/S Pietersgracht, M/S Poolgracht, M/S Romny, M/S SCM Tepuy II, M/S Skalva, M/S Corn Crest, M/S Illawarra Chief, M/S Jaco Carrier, M/S Kapitan Grishin, M/S Kochnev, M/S Aleksandrov, M/S Socol 1, M/S Socol 7, M/S Socol-3, M/S Sofrana Kermadec, M/S Tauranga Chief ja M/S Umiavut.


title: M/S Margarita

text: Alus valmistui heinäkuussa 1987. 1. kesäkuuta 2007 saakka alus oli nimeltään "Leliegracht" ja se oli rekisteröity Alankomaiden lipun alle. 1. kesäkuuta 2007 ja 21. tammikuuta 2008 välisen ajan alus oli nimeltään "Antigoni I" ja se oli rekisteröity Panaman lipun alle. 21. tammikuuta 2008 Star del Caribe osti aluksen ja rekisteröi sen Venezuelan lipun alle nimellä "Margarita".


title: Till Deaf Do Us Part

text: Till Deaf Do Us Part on Sladen albumi vuodelta 1981.


title: Till Deaf Do Us Part

text:
Albumi ei menestynyt listoilla yhtä hyvin kuin edeltäjänsä. Yhtye vei musiikkiaan enemmän muodissa olleen heavy rockin suntaan. Joissakin CD-painoksissa on erilainen kansikuva.
Vuoden 2007 remasteroidun version bonuskappale:


title: Sylviane Félix

text: Sylviane Félix (s. 31. maaliskuuta 1977 Créteil, Ranska) on ranskalainen pikajuoksija.


title: Sylviane Félix

text: Félix sijoittui kahdeksanneksi Ateenan MM-kisoissa 1997 200 metrin juoksussa ajalla 22,81. Samoissa kisoissa hän oli mukana Ranskan joukkueessa, joka voitti MM-pronssia 4 x 100 metrin viestijuoksussa. Seuraavana vuonna hän voitti pikaviestissä EM-kultaa maansa joukkueen mukana. Edmontonin MM-kisoissa 2001 hän oli mukana voittamassa pikaviestin MM-hopeaa. Vuonna 2002 Félix juoksi sisäratojen EM-kisoissa viidenneksi 200 metrillä. Myöhemmin samana vuonna hän oli matkan neljäs Münchenin EM-kisoissa. Samoissa kisoissa hän oli mukana voittamassa pikaviestissä EM-kultaa.


title: Sylviane Félix

text: Félix voitti 2003 Ranskan sisäratojen mestaruuden 60 metrillä ja kilpaili samana vuonna Birminghamin sisäratojen MM-kisoissa, mutta karsiutui 60 metrin välierissä ajalla 7,24. Myöhemmin samana vuonna hän karsiutui Pariisin ulkoratojen MM-kisoissa 200 metrin toisissa alkuerissä, mutta oli voittamassa MM-kultaa pikaviestissä. Seuraavana vuonna hän karsiutui Ateenan olympialaisissa 200 metrin välierissä, mutta saavutti olympiapronssia pikaviestissä. Félix karsiutui 2005 sisäratojen EM-kisoissa 200 metrin välierissä. Samana vuonna Helsingin MM-kisoissa hän karsiutui 100 metrin juoksun toisissa alkuerissä ajalla 11,51. Göteborgin EM-kisoissa 2006 hän juoksi 100 metrillä seitsemänneksi ajalla 11,40 ja 200 metrillä viidenneksi.


title: Hallavedet

text: Hallavedet on Tenhin ensimmäinen virallinen julkaisu sekä EP-levy, joka julkaistiin vuonna 1998. EP:n nimikkokappale kuultiin myöhemmin myös Tenhin ensimmäisellä kokopitkällä levyllä "Kauan".


title: Hallavedet

text: Hallavedet sisällytettiin kokonaisuudessaan elokuussa 2007 julkaistulle Tenhin kolmen CD:n kokoelmalle Folk Aesthetic 1996–2006.


title: Slade on Stage

text: Slade on Stage on Sladen Newcastlessa vuonna 1981 nauhoitettu livealbumi vuodelta 1982.Kaikki kappaleet Holder/Lea, ellei toisin mainita.


title: Slade on Stage

text: Remasteroitu versio ks. "The Slade Live Anthology"


title: The Amazing Kamikaze Syndrome

text: The Amazing Kamikaze Syndrome on Slade-yhtyeen studioalbumi, joka julkaistiin joulukuussa 1983. Siltä löytyvät "Run Runaway" ja "My Oh My" olivat suuria hittejä ja nousivat listojen kärkipäähän myös Yhdysvalloissa ensimmäistä kertaa yhtyeen uralla. Itse albumi nousi Ruotsissa listaykköseksi yhden viikon ajaksi.


title: The Amazing Kamikaze Syndrome

text: Tuotannollisesti levy avasi yhtyeelle uusia uria, sillä albumille sisältyi yhtyeelle tyypillisen raskaan rockin lisäksi pop-vaikutteita. Tuottajana toimi basisti Jim Lean lisäksi kanadalainen John Punter, joka oli aiemmin työskennellyt muun muassa Roxy Musicin ja Nazarethin kanssa.


title: The Amazing Kamikaze Syndrome

text:
Albumi julkaistiin Yhdysvalloissa nimellä "Keep Your Hands Off My Power Supply", eri kappalejärjestyksellä ja osin kappaleillakin.A-puoli
B-puoli


title: Superman: Countdown to Apokolips

text: Superman: Countdown to Apokolips on vuoden 2003 maaliskuussa julkaistu videopeli. Se perustuu animaatiosarjaan Teräsmies, jonka juoni muistuttaa osittain sarjan jaksoa "Tools of the Trade". Pelin julkaisi Atari.


title: Superman: Countdown to Apokolips

text: Teräsmiehen täytyy pysäyttää Apokolipsista tulleen Kalibakin suunnitelman tuhota hänet. Aluksi hänen on taisteltava rikospomoa Bruno Mannheimiä vastaan, joka yrittää tuhota Teräsmiehen Apokolipsista saaduilla aseilla. Tämän jälkeen Kalibak saapuu maahan ja tekee pelin aikana muutaman hyökkäyksen, yrittäessään tuhota Teräsmiehen. Myös Livewire aiheuttaa harmia, kun hän karkaa vankilasta. Pelissä on yhteensä seitsemän tasoa ja bonus taso, jossa vastaan asettuu Teräsmiehen yllätys vastustaja.


title: Superman: Countdown to Apokolips

text: Peliä pelataan isometrisestä kuvakulmasta Teräsmiehellä, joka kykenee lentämään, käyttämään laserkatsettaan ja jääpuhallustaan. Vihollisen voi myös tuhota pelkällä iskulla.


title: Airut:ciwi

text: Airut: ciwi -mini-CD (EP) on Tenhin kolmas virallinen julkaisu, joka julkaistiin vuonna 2000. Se julkaistiin Tenhin kahden ensimmäisen albumin välillä. Levyltä löytyvää kappaletta "Kielo" oltiin alun perin sisällyttämässä jo Tenhin esikoislevylle "Kauan", mutta tällöin se päätettiin hylätä toistaiseksi. Kesällä 2000 kappale äänitettiin uudestaan.


title: Airut:ciwi

text: Airut: ciwi -mcd sisällytettiin kokonaisuudessaan elokuussa 2007 julkaistulle Tenhin kolmen CD:n kokoelmalle Folk Aesthetic 1996–2006. Levyllä on mukana myös Kauan-levyä äänitettäessä syntynyt varhaisempi versio "Kielo"-kappaleesta.


title: Airut:ciwi

text: Tenhin seuraava levy oli "" (2004).


title: Nadia Davy

text: Nadia Davy (s. 24. joulukuuta 1980) on jamaikalainen 400 metrin juoksija.


title: Nadia Davy

text: Davy kilpaili Ateenan olympialaisissa 2004, mutta karsiutui 400 metrin alkuerissä ajalla 52,04. Hän oli samoissa kisoissa mukana Jamaikan joukkueessa, joka voitti olympiapronssia 4 x 400 metrin viestijuoksussa.


title: Keep Your Hands Off My Power Supply

text: Keep Your Hands Off My Power Supply on Sladen vuonna 1984 Yhdysvalloissa julkaisema versio albumista "The Amazing Kamikaze Syndrome".


title: Keep Your Hands Off My Power Supply

text: Levy on Sladen parhaiten menestynyt albumi Yhdysvalloissa (Billboard-sija 33). Singlet "Run Runaway" ja "My Oh My" nousivat myös listojen kärkipäähän ja ovat Sladen tunnistetuimmat kappaleet Yhdysvalloissa. Menestykseen uudella mantereella vaikutti myös vuonna 1983 listakärkeen noussut Quiet Riot -yhtye, joka coveroi Sladen "Cum On Feel The Noize" -kappaleen menestyksekkäästi.


title: Somua S-35

text: Somua S-35 oli Ranskassa 1930-luvulla kehitetty keskiraskas panssarivaunu.


title: Somua S-35

text: 1930-luvulla Ranskan panssarijoukot tarvitsivat uusia panssarivaunuja. Yksi ehdotuksista oli SOMUA ("Société d’Outillage Mécanique et d’Usinage d’Artillerie"). Vaunussa oli 47 millimetrin tehokas tykki, 7,5 mm konekivääri ja 20-55 mm panssarointi. Lisäksi vaunussa oli radio ja kolmen hengen miehistö. Torni oli sama kuin Renault Char B1:ssä. Vaunun valmistus alkoi ennen toista maailmansotaa mutta tuotanto-ongelmien johdosta vain 400 vaunua oli valmiina ennen saksalaisten hyökkäystä, ja näistäkin vain 250 ehti rintamakäyttöön.


title: Somua S-35

text: Vaunu oli tehokas, hyvin panssaroitu ja liikkuvuudeltaan hyvä. Se oli liittoutuneiden paras panssarivaunu vuonna 1940 mutta sen suunnittelussa oli puutteita. Alustaa suojaava panssarilevy oli pultattu ja jos panssariammus osui siihen, levy halkesi ikävin seurauksin. Lisäksi johtajan piti vaunun johtamisen lisäksi toimia lataajana ja huolehtia radiosta. Tämä oli liikaa yhdelle ihmiselle ja taktiikka ei toiminut taistelussa. Saksan miehitettyä Ranskan saksalaiset ottivat haltuunsa jäljelle jääneet vaunut ja ne saivat nimen "Panzerkampfwagen 35-S 739 (f)". Muutamia annettiin italialaisille ja Suomessa toiminut saksalainen 211. panssaripataljoona oli myös varustettu osittain näillä vaunuilla. Paljon vaunuja oli edelleen Ranskassa kun Liittoutuneet nousivat maihin Normandiassa, missä saksalaiset käyttivät niitä Liittoutuneita vastaan. Vaunut, jotka Liittoutuneet saivat sotasaaliiksi annettiin vapaan Ranskan joukoille.


title: Luettelo gambiiteista

text: Tämä on luettelo shakin gambiiteista. Gambiitin nimi – ECO-koodi – siirrot.


title: Luettelo gambiiteista

text: /)Siiligambiitti 1. e4 c5 2. Rf3 Rc6 3.Rc3 Rf6 4.d4 cxd4 5.Rxd4 a6 6.f4, e5


title: Rogues Gallery (albumi)

text:
Rogues Gallery on Slade-yhtyeen albumi vuodelta 1985. Yhtyeen toinen tuleminen alkoi pikkuhiljaa laskea ja albumi ei ollut edeltäjiensä veroinen menestys. Singlenä julkaistu "All Join Hands" nousi vielä Isossa-Britanniassa sijalle 15.
Vuoden 2007 remasteroidun painoksen bonuskappaleet:


title: Charles Albright

text: Charles Albright (s. 10. elokuuta 1933) on epäilty sarjamurhaaja, joka vaikutti Dallasissa, Teksasissa 1990-luvun alussa.


title: Charles Albright

text: Delle ja Fred Albright adoptoivat Charlesin orpokodista tämän ollessa lapsi. Adoptioäiti, opettaja, oli ankara ja ylisuojeleva, mutta antoi tälle huomattavaa tukea opinnoissa. Jo 13-vuotiaana Albright kuitenkin teki lieviä omaisuusrikoksia. Hän joutui lopulta pidätetyksi törkeästä pahoinpitelystä.


title: Charles Albright

text: Nuorisorikollisuudestaan huolimatta Albright valmistui high schoolista 15-vuotiaana ja pääsi Pohjois-Teksasin yliopistoon. 16-vuotiaana hänen hallustaan löydettiin kassakoneesta varastettua käteistä sekä aseita, ja hän joutui vuodeksi vankeuteen. Vapauduttuaan hän aloitti opinnot Arkansas State Teacher's Collegessa ja jatkoi niitä, kunnes joutui erotetuksi.


title: Charles Albright

text: Vaikka Albright ei valmistunut opettajaksi, hän alkoi toimia virassa asiakirjaväärennösten avulla. Hänellä oli myös tytär vaimonsa kanssa, joka kuitenkin muutti hänestä erilleen 1965 ja otti virallisen avioeron vuonna 1974. Albright jatkoi omaisuusrikoksia ja sai lisäksi syytteen 9-vuotiaan tytön seksuaalisesta hyväksikäytöstä.


title: Charles Albright

text: Vuonna 1985 Albright tapasi Arkansas'ssa Dixie-nimisen naisen, jonka tämä kutsui luokseen asumaan. Albright otti joka aamu papereita mukaansa ollakseen herättämättä vaimonsa epäilyjä. Albrightin uskotaan tapailleen prostituoituja jo tällöin.Poliisi pidätti Albrightin tämän kotoa 22. maaliskuuta 1991. Oikeudenkäynti alkoi 13. joulukuuta. Tekninen todistusaineisto oli varsin vähäinen, eikä syyllisyyttä muihin kuin Shirley Williamsin murhaan kyetty vahvistamaan. Hänet tuomittiin viiden vuoden vankeudesta elinkautiseen.


title: Käpykilli

text:
Käpykilli ("Pachypanchax playfairii"), vanhalta suomenkieliseltä nimeltään käpykala, on pieni hammaskarppikala, jota pidetään joskus akvaariossa.
Käpykilli voi kasvaa kymmensenttiseksi. Selkä on kullanruskea, vatsapuoli keltainen, kyljessä rivi punaisia pilkkuja. Lajin nimi tulee siitä, että koiras osaa pörhistää suomunsa käpymäisiksi.


title: Käpykilli

text: Käpykilli on endeeminen Seychellien laji.


title: Käpykilli

text: Käpykilli kiusaa pienempiä kaloja ja voi syödä ne. Koiraat taistelevat joskus reviireistä keskenään. Se viihtyy parhaiten, kun akvaariossa on paljon kasveja ja tummasävyinen sisustus. Kututarkoituksiin pidetään yhdessä yhtä koirasta ja kahta naarasta, jotka poistetaan altaasta pian kutemisen jälkeen, sillä laji syö helposti oman mätinsä.


title: Käpykilli

text: Käpykilli syö lihapitoista sekaruokaa. Sopiva lämpötila on 23–25 °C.


title: M/S Linta

text: M/S "Linta" on Archipelago Lines Oy:n omistama vuonna 1962 Norjassa valmistunut yhteysalus. "Linta" liikennöi vuoteen 2011 saakka Saaristomerellä Naantalin ja Paraisten kaupunkien saaristossa niin kutsutulla Pienellä Rengastiellä, reitillä Nauvo–Seili–Hanka (Rymättylä). Aluksen pituus on 27 metriä ja sille mahtuu 99 matkustajaa, sekä 9–10 henkilöautoa tai 1 linja-auto ja 4 henkilöautoa.


title: M/S Linta

text: M/S "Linta" korvattiin kesäkuussa 2011, kun Archipelago Lines Oy:n Norjasta ostama vuonna 1974 rakennettu M/S "Östern" asetettiin reitille. Sen autopaikka- ja matkustajakapasiteetti on suurempi kuin "Lintan". "Lintan" autopaikat eivät vilkkaimpana aikana riittäneet.


title: M/S Linta

text: "Linta" rakennettiin Norjassa As Stord Verftin telakalla vuonna 1962 vuonolaivaksi. Se palveli Norjassa nimillä "Huglo" (vuoteen 1980), "Ulla-Förre" (1980–1987) ja "Björneland" (1987–1989). Vuonna 1989 Päike-matkailu osti aluksen Suomeen ja siirsi sen Päijänteelle reitille Sysmä-Kuhmoinen. Samalla aluksen nimi vaihtui "Lintaksi". Päijänteellä "Linta" liikennöi vuoteen 1999 saakka, jolloin se siirrettiin takaisin meriliikenteeseen. Alus oli käyttämättömänä Kotkassa muutaman vuoden, kunnes vuonna 2002 aluksella tehtiin peruskorjaus Virossa, ja se siirtyi nykyiselle reitilleen Saaristomerelle.


title: M/S Linta

text: "Linta" asetettiin liikenteeseen Rymättylän ja Nauvon välille 2. kesäkuuta 2003 ja siten syntyi Pikku rengastie. Tästä Saariston rengastien lyhyemmästä reitistä muodostui nopeasti suosittu reitti niin pyöräilijöiden kuin autoilijoidenkin keskuudessa. Päällikkö Harri Järvisen mukaan ensimmäisen kesäkauden matkustajatavoitteeksi asetettiin 5 000 henkilöä. Järvinen on aluksen Suomessa oloajan pitkäaikaisin päällikkö ja on toiminut tehtävässään yli 15 vuotta. Matkustajatavoite ylittyi reilusti ja "Lintaa" käytettiin lähes kaksi kertaa arvioitua enemmän.


title: M/S Linta

text: "Lintan" laituripaikka sijaitsi Paraisten kaupungin Nauvon pääsaaressa Storlandetissa, sen kirkonkylässä Nauvon vierasvenesatamassa. Sieltä se taittaa merimatkan Seilin saareen 25 minuutissa. Seilistä Hankaan matka kestää 35 minuuttia. Hanka sijaitsee Naantalissa, Rymättylän Aaslaluodon saaressa. Laivareitin varrelle on rakennettu kuusi vanhan mallin mukaista merimerkkiä.


title: M/S Linta

text: Reittiaikataulussa ajalle 20. toukokuuta–28. elokuuta 2011, aluksi "Linta" ja myöhemmin "Östern" liikennöi joka päivä kolme kertaa edestakaisin välillä Nauvo–Seili–Hanka. Reitin matka-aika oli noin yksi tunti. Reitin laiturietäisyydet olivat Hanka–Seili 4,1 meripeninkulmaa ja Seili–Nauvo 3,3 mpk.


title: M/S Linta

text: "Lintalla" on A-oikeuksin varustettu kahvila-ravintola Saariston Loisto. Se sijaitsee yläkerroksessa sisältäen 64 asiakaspaikkaa sisällä ja 24 kannella. Koska "Linta" kuuluu avustettavan liikenteen piiriin, Archipelago Lines määrittelee kuljetusmaksujen suuruuden itse. Arcipelago Lines myy myös tilausristeilyjä "Lintalle" aikataulun ja liikennöintikauden ulkopuolella.


title: Marmoritapparakala

text: Marmoritapparakala ("Carnegiella strigata" vanh. "Gasteropelecus strigatus") on tetrakaloihin kuuluva kala.


title: Marmoritapparakala

text: Marmoritapparakala jää yleensä vajaat viisi senttiä pitkäksi. Sen hopeanhohtoinen, mustajuovainen ruumis on erikoisen muotoinen, koska se on sopeutunut sieppaamaan ruokaa veden pinnasta.


title: Marmoritapparakala

text: Marmoritapparakala on peräisin Etelä-Amerikasta, Amazon- ja Caqueta-jokien vesistöistä.


title: Marmoritapparakala

text: Marmoritapparakala on rauhallinen parvikala, joka pysyttelee pinnan tuntumassa. Se hyppää helposti pois akvaariosta.


title: Marmoritapparakala

text: Marmoritapparakalalle sopiva lämpötila-alue on 24–28 °C ja pH 5-8. Ne voivat syödä vain ruokaa joka kelluu pinnalla; kuivatut hyönteiset ja tubifex-madot sopivat tähän oikein hyvin.


title: Waren avaus

text: Waren avaus on shakkiavaus, joka alkaa siirrolla:


title: Waren avaus

text: Avaus on nimetty yhdysvaltalaisen Preston Waren (1821–1891) mukaan, joka pelasi usein erikoisia avauksia. Avaus on epätavallinen, jopa huonoksi arvioitu, joten se sijoittuu A00-luokkaan Encyclopaedia of Chess Openingsissa.


title: Sami Rintala

text: Sami Rintala (s. 1969) on suomalainen arkkitehti ja taiteilija, joka tuotti vuosina 1999–2003 yhdessä Marco Casagranden kanssa arkkitehtonisia installaatioita kotimaassa osallistuen lukuisiin kansainvälisiin arkkitehtuurin ja nykytaiteen näyttelyihin. He edustivat Suomea muun muassa Venetsian arkkitehtuuribiennaalissa 2000 ja Montrealin biennaalissa 2002. Heidän maineikas yhteinen teoksensa on muun muassa Chain Reactor.


title: Sami Rintala

text: Suomessa Rintala on saanut runsaasti huomiota myös huonekalujen suunnittelustaan. Rintala on cross over -arkkitehti, joka toimii arkkitehtuurin, kuvataiteen ja muotoilun aloilla. Hän sanoo töidensä perustuvan tarinan kerrontaan ja käsitteellisyyteen sekä pyrkivänsä paikan sallimien voimavarojen fyysisten, henkisten ja runollisten kerrokselliseen tulkintaan.


title: Sami Rintala

text: Osa Rintalan työtä on opettaminen ja luennointi taiteen ja arkkitehtuurin aloilla eri yliopistoissa. Hän opettaa usein työpajoissa, joissa opiskelijoita tavallisesti haastetaan osallistumaan ympäristön muokkaamisen suunnitteluun tai todenmukaisiin tilanteisiin.


title: Sami Rintala

text: Vuonna 2008 Rintala perusti arkkitehtitoimiston "Rintala Eggertsson Architects" yhdessä islantilaisen Dagur Eggertssonin kanssa. Toimisto sijaitsee sekä Oslossa ja Bodøssa. Sami Rintala on suunnitellut ohjelman vuoden 2009 Alvar Aalto -symposiumiin.


title: Airut:aamujen

text: Airut:aamujen on suomalaisen Tenhi-yhtyeen neljäs kokopitkä albumi. Levy jatkaa vuonna 2000 julkaistun mcd:n aloittamaa saagaa. Airut:aamujen julkaistiin itse asiassa jo vuonna 2004, ennen kolmatta albumia "Maaäet", bändin oman UTUstudio-yhtiön kautta, tällöin sivuprojektina Harmaan nimellä. Vuoden 2006 loppupuolella saksalainen Prophecy Productions uudelleenjulkaisi levyn, nyt Tenhin nimellä.


title: Airut:aamujen

text: Airut:aamujen on tyyliltään riisutumpaa kuin Tenhin muu tuotanto: levyllä soivat käytännössä vain piano, rummut ja basso. Bändin mukaan -minicd:llä julkaistu kappale "Kielo" toimi suunnannäyttäjänä levylle.


title: Luettelo Lentolaivue 24:n ilmavoitoista ja sotatoimitappioista

text: Luettelo erittelee Suomen ilmavoimien Lentolaivue 24:n talvi- ja jatkosodassa saavuttamat ilmavoitot sekä sotatoimitappiot.


text: Suomalaiskoneiden tunnuksissa FR tarkoittaa Fokker D.XXI -konetta, BW tarkoittaa Brewster 239 -konetta ja MT tarkoittaa Messerschmitt Bf 109 -konetta.


text: Listassa on osa ilmavoimista suurella todennäköisyydellä kirjattu väärän tyyppiseksi viholliskoneeksi, koska taisteluolosuhteissa tunnistaminen ei aina ollut helppoa. Esimerkiksi Mustang - ja Spitfire -koneita ei tiettävästi käytetty Suomen rintamalla. Mustangit ovat todennäköisesti Jak-9 -koneita.


title: Heisenbergin kuva

text: Heisenbergin kuva on kvanttimekaniikan formalismin yksi muoto. Siinä systeemin tilaa kuvaavat "tilavektorit" eli aaltofunktiot ovat aikariippumattomia, ja observaabeleita kuvaavat lineaarioperaattorit riippuvat ajasta.


title: Heisenbergin kuva

text: Merkitään suljetun systeemin tilaa merkinnällä formula_1 ja observaabelia formula_2 kuvaavaa operaattoria merkinnällä formula_3. Alaindeksi H viittaa siis Heisenbergin kuvaan. Jälkimmäinen siis kuvaa tilan formula_4 joksikin toiseksi (tai erityisesti identiteettioperaattorin tapauksessa samaksi) saman funktioavaruuden tilaksi formula_5. Toisin sanoen


Heisenbergin kuva


title: Heisenbergin kuva

text: Koska operaattori riippuu ajasta, myös se funktio johon kuvaus tapahtui riippuu ajanhetkestä formula_7. Itse funktiot ovat kuitenkin määritelmän mukaan aikariippumattomia.


title: Heisenbergin kuva

text: Merkitään tilan formula_4 konjugaattitilaa merkinnällä formula_9. Tällöin systeemin ollessa puhtaassa tilassa formula_4 observaabelin formula_2 odotusarvo formula_12 saadaan sisätulosta


title: Heisenbergin kuva

text: missä formula_14 on formula_9 ja formula_5 sisätulo.


title: Heisenbergin kuva

text: Operaattori formula_17 toteuttaa "Heisenbergin liikeyhtälön"


title: Heisenbergin kuva

text: missä formula_19 on Diracin vakio, formula_20 on systeemin Hamiltonin operaattori ja formula_21 on operaattorin formula_22 ja Hamiltonin operaattorin kommutaattori. Yhtälön viimeinen termi ottaa huomioon observaabelin määritelmän mahdollisen eksplisiittisen aikariippuvuuden.


title: Heisenbergin kuva

text: Heisenbergin kuva on yhtäpitävä Schrödingerin kuvan kanssa. Tämän voi todistaa seuraavasti. Schrödingerin kuvassa aaltofunktiot riippuvat ajasta Schrödingerin yhtälön mukaan. Tämä voidaan aina ratkaista formaalisti muotoon


title: Heisenbergin kuva

text: Tässä alaindeksi S viittaa Schrödingerin kuvaan. Observaabelin formula_2 odotusarvolle pätee tällöin tilassa formula_25


title: Heisenbergin kuva

text: Nyt siis


title: Heisenbergin kuva

text: Vastaava todistus voidaan tehdä sekoitetulle tilalle käyttäen tiheysmatriisia. Heisenbergin kuvassa tiheysmatriisi on siis aikariippumaton.


title: Hesperos

text: Hesperos (, "ilta") oli kreikkalaisessa mytologiassa Eoksen, aamuruskon, poika ja iltatähti. Hyginus kertoo hänen isänsä olevan Kefalos, mutta useammin isäksi nimetään Astraios. Roomalaisessa mytologiassa hänen vastineensa on Vesper, josta juontaa englannin kielen länttä tarkoittava sana "west" länteen laskevan auringon mukaisesti.


title: Hesperos

text: Johannes Tzetzes nimeää Hesperoksen Atlaksen pojaksi, joka oli kiinnostunut tähtitieteestä. Hän kiipesi Atlaksen harteille ja katosi. Iltatähdelle, tähdistä suurimmalle, annettiin nimi hänen mukaansa.


title: Hesperos

text: Diodoros mainitsee Hesperoksen hesperidien isoisänä ja Atlaksen veljenä, jolle hän antoi tyttärensä puolisoksi.


title: Hesperos

text: Hesperos sekoitettiin jo antiikin aikana Fosforokseen, aamutähteen, joka tunnettiin myös nimellä Eosforos. Syynä oli yksinkertaisesti se, että aamu- ja iltatähteä pidettiin alun perin kahtena eri taivaankappaleena, mutta kreikkalaisten hyväksyttyä tosiasian, että molempien kohdalla kyseessä on Venus, he omistivat ”vaeltavan tähden” Afroditelle (roomalaisten Venus), ja Hesperoksella saatettiin viitata sekä aamu- että iltatähteen.


title: Folk Aesthetic 1996–2006

text: Folk Aesthetic 1996–2006 on suomalaisen Tenhi-yhtyeen vuonna 2007 julkaisema kokoelmalevy. Levylle on koottu harvinaista ja julkaisematonta materiaalia Tenhin kymmenvuotisen uran varrelta. Levyn ohessa on 76-sivuinen kansivihko.


title: Udagamandalam

text: Udagamandalam () tai lyhemmin Udagai (tamiliksi உதகை, "Utakai"), eli entinen Ootacamund lyhennettynä Ooty, on kaupunki ja kunta Intiassa, Tamil Nadun osavaltiossa. 93 921 asukkaan Udagamandalam on myös Nilgirin piirikunnan pääkaupunki.


title: Udagamandalam

text: Udagamandalam sijaitsee lähellä kolmen osavaltion rajaa, jossa Tamil Nadu, Kerala ja Karnataka kohtaavat. Kaupunki on runsaan kahden kilometrin korkeudessa luonnonkauniilla paikalla Nilgiri-vuoristossa. Udagamandalam on UNESCOn maailmanperintöluetteloon kuuluvan Nilgirin rautatien päätepysäkki.


title: Udagamandalam

text: Ensimmäiset tiedot Udagamandalamin alueesta ovat 1100-luvulta, jolloin sitä hallitsi Hoysala-kuningas Vishnuvardhana. Vuonna 1799 alue siirtyi Englannin Itä-Intian kauppakomppanialle, kun Mysoren kuningaskunnan hallitsija teki rauhansopimuksen kauppakomppanian kanssa.


title: Udagamandalam

text: Vaikka intialainen toda-heimo oli ensimmäinen alueen asuttaja, nykyinen Udagamandalam on brittiläistä alkuperää. Coimbatoren varainkerääjä John Sullivanin kivitalo valmistui 1822. Tämän jälkeen Sullivanin johdolla kaupunkiin rakennettiin mökkejä ja klubeja sekä muita rakennuksia, jotta brittiläiset virkamiehet pääsisivät virkistäytymään raikkaassa, eikä niin kuumassa, vuoristoilmassa .


title: Udagamandalam

text: Nilgirin rautatie ulottui Udagamandalamiin saakka vuonna 1908.


title: PAN Vision Publishing

text: PAN Vision Publishing Oy (vuoteen 2005 PAN Vision Oy) oli vuonna 1992 perustettu ruotsalaiseen PAN Vision Groupiin kuuluva Suomen tytäryhtiö, joka valmisti ja jakeli elokuvia, televisio-ohjelmia ja pelejä. PAN Vision levitti muun muassa Yleisradion (Yle TV1:n ja Yle TV2:n) ja MTV3:n itse tuottamat televisio-ohjelmat DVD:nä, kuten esimerkiksi Kotikatu, Hovimäki, Spede Show ja Hynttyyt yhteen. Yritys lakkautettiin vuonna 2008, jolloin toiminta siirrettiin PAN Vision Finland Oy:hyn.


title: PAN Vision Publishing

text: PAN Visionin elokuva- ja kuvatallennetoiminta siirtyi 7. syyskuuta 2011 solmitun sopimuksen mukaisesti tanskalaiselle Scanbox Entertainmentille.


title: Nilgirivuoret

text: Nilgirivuoret (; "siniset vuoret") on vuoristo eteläisessä Intiassa Tamil Nadun ja Keralan osavaltioissa. Se on osa Deccanin ylängön länsireunan muodostavaa Länsi-Ghatien vuoristoa.


title: Nilgirivuoret

text: Vuoret nousevat jyrkästi ympäröivältä tasangolta 1 800–2 400 metrin korkeuteen. Nilgirivuorten korkein kohta on 2 637 metrin korkuinen Doddabetta.


title: Nilgirivuoret

text: Vuoristoon on perustettu niiden ainutlaatuista luontoa suojeleva Nilgirin biosfäärialue, joka kuuluu Unescon Ihminen ja biosfääri -ohjelmaan.


title: Nilgirivuoret

text: Vuoristossa kulkeva rautatie, Nilgiri Mountain Railway, on Unescon maailmanperintökohde.


title: Bench

text: Bench on Etiopiassa puhuttava pohjoisomoottinen kieli, jota puhuu äidinkielenään noin 174 000 Bench Majin alueella asuvaa henkilöä (1998). Toisin kuin alueen muissa kielissä benchissä on foneemisia tooneja peräti kuusi.


title: Bench

text: Benchin kielessä on neljä vokaalia: /i e a o u/


title: Bench

text: Vokaalien lisäksi on myös kuusi toonia. Niistä viisi on tasaisia ja yksi nouseva (joskus pidetään korkeana nousevana). Käyttäen o-kirjainta esimerkkinä, toonit kirjoitetaan näin: /ő ó ō ò ȍ ǒ/


title: Bench

text: Benchin kielen katsotaan jakautuvan kolmeen keskenään ymmärrettävään murteeseen, jotka ovat:Demonstratiiveihin luetaan "háng" "täällä", "ēk" "tuolla", "jìnk" "siellä", "nēɡ" "tuolla alhaalla", "nèk" "tuolla ylhäällä". Itsenäisinä sanoina tai yhdessä determinanttiliitteiden "ùʂ" tai "àʂ" kanssa nämä sanat toimivat demonstratiivipronomineina eli "tämä ihminen", "tuo ihminen" jne. Kun näihin lisätään nominilausekkeen osoitin "-à", niistä tulevat demonstratiiviadjektiivit:


title: Suomalainen kärsäkirja

text: Suomalainen kärsäkirja on Arto Paasilinnan kirjoittama humoristinen kirja, jonka on julkaissut WSOY vuonna 2005. Teos on julkaistu myös Kari Pajun lukemana äänikirjana.


title: Suomalainen kärsäkirja

text: Kirja kertoo sirkusnorsu Emilian vaiheista ensin Moskovan sirkuksessa ja muualla Venäjällä ja sitten Suomessa, jossa EU on kieltänyt sirkusnorsut. Omistaja Lucia Lucander solmii lämpimän ihmissuhteen maanviljelijä Paavo Satoveräjän kanssa. Alkaa matka norsun kyydissä Satakunnasta Saimaan kanavan kautta Afrikkaan asti. Matkan aikana tapahtuu jos jonkinlaista, muun muassa Emilian humaltuminen ja heinätöihin joutuminen.


title: M/S Pearl Seaways

text: M/S Pearl Seaways () on tanskalaisen DFDS Seawaysin autolautta. Se liikennöi Oslo–Kööpenhamina -reitillä.


title: M/S Pearl Seaways

text: M/S "Athena" oli Rederi AB Sliten matkustaja-alus. Se rakennettiin Wärtsilä Meriteollisuuden Pernon telakalla Turussa. Laiva valmistui vuonna 1989 ja luovutettiin Slitelle 18. huhtikuuta 1989. Luovutuksen jälkeen alusta käytiin esittelemässä sen kotisatamassa Slitessä, kuten varustamo oli menetellyt uudisrakennusten kanssa aikaisemminkin. M/S Athena jäi kuitenkin viimeiseksi Slitessä esitellyksi alukseksi ennen varustamon konkurssia.


title: M/S Pearl Seaways

text: "Athena" asetettiin Maarianhamina–Tukholma-risteilyliikenteeseen, jossa se palveli 16.8.1993 asti. Tämän jälkeen alus huutokaupattiin Sliten konkurssin vuoksi 23. syyskuuta 1993 Star Cruisesille. Alus kastettiin "Star Aquariukseksi" ja siirrettiin risteilemään Singaporesta.


title: M/S Pearl Seaways

text: M/S "Pearl Seawaysin" sisaralus on M/S "Star Pisces" (alk. M/S "Kalypso").


title: M/S Pearl Seaways

text: Matkalla Oslosta Kööpenhaminaan 17. marraskuuta 2010 aluksen autokannella syttyi tulipalo, mutta miehistö sai palon sammutettua. Alus oli muutamia päiviä pois liikenteestä. Uuden nimen se sai tammikuussa 2011.


title: M/S Pearl Seaways

text: Kansikuvaus on Star Cruisesin ajalta.


title: M/S Pearl Seaways

text: Kansi 1: Konehuoneet


title: M/S Pearl Seaways

text: Kansi 2: Konehuoneet


title: M/S Pearl Seaways

text: Kansi 3: Autokansi


title: M/S Pearl Seaways

text: Kansi 4: Nostettava Henkilöautokansi


title: M/S Pearl Seaways

text: Kansi 5: Hytit 5101-5955


title: M/S Pearl Seaways

text: Kansi 6: Spa, allasbaari, hytit 6101-6703


title: M/S Pearl Seaways

text: Kansi 7: Seven Seas-ravintola, neuvonta, Compass Disco, Children's Corner, Bake 'n' Coffee-kahvila, Tax-free


title: M/S Pearl Seaways

text: Kansi 8: Blue Riband-ravintolabaari, Kahvila Lighthouse, Marco Polo-ravintola, Captain's Lounge, Admiral Bar, Columbus-yökerho


title: M/S Pearl Seaways

text: Kansi 9: Hytit 9101-9801


title: M/S Pearl Seaways

text: Kansi 10: Hytit 10101-10820


title: M/S Pearl Seaways

text: Kansi 11: Konferenssitilat, auditorio, ulkoilma-allas, allasbaari, komentosilta


title: M/S Pearl Seaways

text: Kansi 12: Lenkkeilyrata, aurinkokansi


title: Suzanne Farrell

text: Suzanne Farrell (s. 16. elokuuta 1945) oli 1900-luvun tunnetuimpia yhdysvaltalaisia balettitanssijoita. Muiden muassa George Balanchine teki hänelle useita koreografioita.


title: Suzanne Farrell

text: Tuleva ballerina syntyi nimellä Roberta Sue Ficker Cincinnatissa ja opiskeli Cincinnatin konservatoriossa. Hänet valittiin vuonna 1959 Fordin säätiön stipendillä Balanchinen School of American Balletin opiskelijaksi New Yorkissa. Hänen uraputkensa alkoi New York City Balletin jäsenyydellä vuonna 1961.


title: Suzanne Farrell

text: Farrellin asema New Yorkin baletissa kohosi nopeasti, ja ensimmäiset erityisesti häntä varten luodut roolit ovat vuodelta 1963. Kun hän meni vuonna 1969 naimisiin tanssija Paul Meijan kanssa, Farrellin yhteistyösuhde Balanchinen kanssa kärsi, ja Farrell jätti baletin vuonna 1970. Euroopassa vietetyn ajanjakson jälkeen hän kuitenkin palasi New Yorkiin, jossa hänen tiivis yhteistyönsä Balanchinen kanssa jatkui huhtikuuhun 1983, jolloin tämä kuoli.


title: Suzanne Farrell

text: Farrellin ura balettitanssijana alkoi lähetä loppuaan pian Balanchinen kuoltua. Hänelle kehittyi artriitti, joka pakotti hänet vetäytymään lopullisesti vuonna 1989. Hän on sen jälkeen muun muassa perustanut Suzanne Farrell Balletin 2000 ja saanut Yhdysvaltain National Medal of Artsin vuonna 2003.


title: Oscar & Lucinda – kohtalon korttipeli

text: Oscar & Lucinda – kohtalon korttipeli (televisioesityksessä käytetty nimeä Oscar ja Lucinda) on Gillian Armtrongin ohjaama elokuva vuodelta 1997. Se perustuu Peter Careyn romaaniin "Oscar ja Lucinda". Se kertoo papin ja lasitehtailijan tarinaa ja sijoittuu pääosin Australiaan.


title: Crackers

text: Crackers on Sladen ns. "joulualbumi" vuodelta 1985. Se sisältää joulu- ja juhla-aiheisia kappaleita sekä Sladen vanhoja hittejä uudelleen soitettuna. Albumi on julkaistu vuosien aikana uudelleen eri nimikkeillä joulumarkkinoille, viimeksi vuonna 2006 (kts. alempi kuva).


title: Kylmät hermot, kuuma veri

text: Kylmät hermot, kuuma veri on Arto Paasilinnan kirjoittama humoristinen romaani, jonka on julkaissut WSOY vuonna 2006. Teos on julkaistu myös Kari Pajun lukemana äänikirjana.


title: Kylmät hermot, kuuma veri

text: Kirja kertoo Antti Kokkoluodosta. Antti syntyy tammikuussa 1918 ja hänen lapsenpäästäjänsä ennustaa Antin kuolinpäiväksi 12. heinäkuuta 1990. Kirjan tapahtumat liittyvät Suomen historiaan. Kirjassa Antti kokee muun muassa kieltolain ja sen aiheuttamat tapahtumat, lapualaisliikkeen muilutukset sekä Nivalan konikapinan.


title: You Boyz Make Big Noize

text: You Boyz Make Big Noize on alkuperäisen Sladen viimeinen albumi vuodelta 1987. Albumi ei ollut arvostelu- ja myyntimenestys. Kaikki kappaleet Holder/Lea, ellei toisin mainita.


title: You Boyz Make Big Noize

text: Vuoden 2007 remasteroidun version bonuskappaleet


title: Stomp Your Hands, Clap Your Feet

text:
Stomp Your Hands, Clap Your Feet on brittiläisen Slade-yhtyeen vuonna 1974 julkaistu Pohjois-Amerikan versio albumista "Old, New, Borrowed and Blue".
Kappaleet "My Town" ja "My Friend Stan" on jätetty pois, sillä ne julkaistiin jo kokoelmalevyn "Sladest" Pohjois-Amerikan versiossa.A-puoli
B-puoli


title: Näätälä

text: Näätälä (v:sta 1948 ) on kylä Kähärin kunnallishallintoalueella Viipurin piirissä Venäjällä Suomen luovuttamalla alueella. Suomelle kuuluessaan Näätälä kuului Viipurin maalaiskuntaan. Näätälä sijaitsi maalaiskunnan itäoassa Heinjoen ja Antrean rajalla Näätälänjärven itäpuolella. Sen naapurikyliä maalaiskunnan alueella olivat Nikoskela, Lyykylänjärvi ja Kurikkala. Näätälänjärven lisäksi kylän alueella oli Ryväntäjärvi ja Kokonselän eteläosa.


title: Näätälä

text: Vuonna 1937 Näätälän kylässä oli 395 asukasta. Näätälän asukkaiden tärkein elinkeino oli maa- ja metsätalous. Vuonna 1937 kylässä oli 615 ha peltoa, 41 ha niittyä ja 1 461 ha metsää. Teollisuuslaitoksia kylässä ei ollut.


title: Näätälä

text: Näätälässä toimi nuorisoseura, nimeltä Pyrkijä. Näätälän marttayhdistys perustettiin vuonna 1934.


title: Näätälä

text: Näätälän kylän alueella oli kaksi kansakoulua. Näätälän koulu sijaitsi kylän keskustassa ja sen koulupiiriin kuului suurin osa Näätälästä. Näätälän koulu oli perustettu vuonna 1899, jolloin myös ensimmäinen koulurakennus valmistui. Koulu tuhoutui Suomen sisällissodassa vuonna 1918. Uusi koulu valmistui vuonna 1920. Vuonna 1939 koulussa oli kaksi opettajaa ja 29 oppilasta.


title: Näätälä

text: Näätälän kylän eteläisimmässä osassa sijaitsi Rajaharjun kansakoulu. Rajaharjun koulupiiriin kuului Näätälän eteläosan lisäksi Lyykylänjärven kylän itäosa. Rajaharjun koulu perustettiin vuonna 1919. Kunnan ostamasta Rajaharjun kartanon päärakennuksesta tehtiin koulurakennus vuonna 1927. Koulurakennus paloi vuonna 1933 ja seuraavana vuonna rakennettiin uusi koulu. Vuonna 1939 koulussa oli kaksi opettajaa ja 43 oppilasta. Rajaharjun koulu tuhoutui talvisodassa. Jatkosodan aikana Rajaharjun koulu rakennettiin uudelleen vuosina 1943–1944, mutta koulua ei ehditty ottaa käyttöön ennen aluemenetyksiä.


title: Näätälä

text: Talvisodan aikana Näätälän väestö evakuoitiin Keski-Suomeen. Sodan loppuvaiheessa taistelut ulottuivat Näätälään asti. Moskovan rauhassa kylä muun Viipurin maalaiskunnan kanssa luovutettiin Neuvostoliitolle. Jatkosodassa alue vallattiin takaisin 1941 ja väestö pääsi palaamaan koteihinsa, mutta uusi evakuointi oli edessä 1944. Neuvostoliitossa Näätälä tuli kuulumaan Karisalmen kyläneuvostoalueeseen.


title: Pekka Heino

text: Pekka Ansio Heino (s. 6. tammikuuta 1976) on suomalainen hard rock -laulaja. Tällä hetkellä hän vaikuttaa yhtyeissä Brother Firetribe ja Leverage. Heino tekee myös coverkeikkoja monilla kokoonpanoilla. Lisäksi Heino on 1990-luvulla vaikuttanut Cashmir-rockyhtyeessä laulajana ja ollut mukana joidenkin kappaleiden sanoittamisessa.


title: Pekka Heino

text: Pekka on toiminut Brother Firetribe -yhtyeessä myös sanoittajana.


title: Pekka Heino

text: Heinon musiikkiura alkoi 1990-luvulla, jolloin hän aloitti Cashmir-yhtyeessä laulajana. Cashmir julkaisi yhden pitkäsoiton.


title: Pekka Heino

text: Vuonna 2001 Heino ryhtyi kirjoittamaan kappaleita Cashmir-yhtyeessäkin vaikuttaneen kosketinsoittajan Tomppa Nikulaisen kanssa. Kun Emppu Vuorinen ja Jason Flinck liittyivät heidän seuraansa, he päättivät muodostaa yhtyeen nimeltä Brother Firetribe. Siitä lähtien Heino ja Nikulainen ovat tehneet kappaleita yhdessä. Aluksi yhtye käytti rumpukonetta, kunnes yhtyeeseen liittyi vuonna 2006 Kalle Torniainen. Ensimmäiset keikat pidettiin samana vuonna.


title: Pekka Heino

text: Yhtyeessä on esitetty jonkin verran myös cover-kappaleita ja "Chasing the Angels" löytyy yhtyeen toiselta albumilta "Heart Full of Fire" joka julkaistiin vuonna 2008. Samana vuonna julkaistiin myös single "I am Rock" sekä "Heart Full of Fire... And Then Some" -EP, joka sisältää omien kappaleiden lisäksi myös yhden cover-kappaleen. "Heart Full of Fire" myi Suomessa kultaa vuonna 2014.


title: Pekka Heino

text: Vuonna 2002 Heino liittyi Leverage-yhtyeeseen laulajaksi. Leveragessa hän osallistuu yhtyeen muiden jäsenten kanssa sovitukseen Tuomas Heikkisen ja Torsti Spoofin toimiessaan lauluntekijöinä. Yhtyeen ensimmäinen albumi "Tides" ilmestyi vuonna 2006.


title: Pekka Heino

text: Tuomas Heikkinen ja Pekka Heino tekivät yhteistyötä Ari Koivusen kanssa, kun Heikkinen teki pari kappaletta Koivusen albumille "Fuel for the Fire" ja samalla Heino toimi taustalaulajana. Albumi julkaistiin vuonna 2007.


title: Pekka Heino

text: Brother Firetriben mennessä tauolle Leverage julkaisi toisen albumin "Blind Fire" vuonna 2008 ja kolmannen albumin "Circus Colossus". Myös Leverage jäi tauolle, joten Heino alkoi tehdä cover-keikkoja muun muassa soolona kitaransa kanssa ja Rock & Roll Sensation -yhtyeen kanssa. Samalla Brother Firetribe julkaisi DVD-levyn. Vuonna 2009 Tuomas Heikkinen ja Pekka Heino tekivät "Wasn't It Enough" -kappaleen Agnes Pihlavan albumille "Redemption".


title: Pekka Heino

text: Vuonna 2013 Brother Firetribe palasi tauolta ja julkaisi seuraavana vuonna albumin "Diamond in the Firepit", josta julkaistiin ennakkoon single "For Better or for Worse".


title: Pekka Heino

text: Vuonna 2015 Brother Firetribe jäi tauolle, sillä yhtyeen kitaristi Emppu Vuorinen vaikuttaa pääsääntöisesti Nightwish-yhtyeessä. Nightwishin jäädessä tauolle maailmankiertueen jälkeen loppuvuodesta 2016 alkoi Brother Firetriben leirissä olla jälleen elonmerkkejä. Yhtyeen neljäs studioalbumi "Sunbound" julkaistiin maaliskuussa 2017. Albumilta julkaistiin ennakkoon kappaleet "Taste of A Champion", "Indelible Heroes" ja "Big City Dream". Kappaleesta "Indelible Heroes" julkaistiin myös musiikkivideo.


title: Pekka Heino

text: Heino on myös tehnyt kappaleita muun muassa Place Vendome -yhtyeelle.


title: Pekka Heino

text: Lisäksi Heino on toiminut taustalaulajana Ari Koivusen albumilla "Fuel for the Fire".


title: David Platt

text:
David Andrew Platt (10. kesäkuuta 1966, Chadderton, Lancashire, Englanti) on englantilainen jalkapalloilija.
Plattin pelipaikka oli keskikenttä.


title: David Platt

text: Platt pelasi Englannin maajoukkueessa 62 ottelua ja teki niissä 27 maalia vuosina 1989–1996. Hän pelasi aktiiviuransa lopussa Arsenalissa (1995–1998) ja Nottingham Forestissa (1999–2001). Lisäksi hän on toiminut valmentajana ja valmentanut muun muassa Englannin alle 21-vuotiaiden MM-joukkuetta kausina 2002–2004.


title: Kirjava (kirjankustantamo)

text: Kustannusosakeyhtiö Kirjava on suomalainen pienkustantamo, joka on erikoistunut fantasia- ja tieteiskirjallisuuden suomentamiseen. Suomalaiset kustantamot eivät olleet kiinnostuneita julkaisemaan George R. R. Martinin Tulen ja jään laulu -sarjan ensimmäistä osaa "Valtaistuinpeli" () jonka Satu Hlinovsky oli suomentanut joten hän perusti miehensä Jan Hlinovskyn kanssa tämän kustantamon.


title: Kirjava (kirjankustantamo)

text: He perustivat yhtiön vuonna 2002 ja sen ensimmäinen julkaisu oli vuonna 2003 ilmestynyt oli sitten "Valtaistuinpeli", sen jälkeen yhtiö on julkaissut koko Tulen ja jään laulu -sarjan sekä muuta fantasia ja sci-fi -kirjallisuutta. Kirjava on julkaissut suomeksi muun muassa Neil Gaimanin, Ursula Le Guinin sekä Philip K. Dickin teoksia. Kirjava on myös suomentanut ja kustantanut uusien nousevien kirjailijatähtien kuten Joe Abercrombien ja Patrick Rothfussin kirjasarjoja.Satu Hlinovsky on suomentanut aiemmin myös Margaret Weisin ja Tracy Hickmanin yhdessä kirjoittaman Mustamiekka -trilogian kaikki neljä osaa ja Elaine Cunninghamin Hopeavarjot.


title: Gustaf Magnusson

text: Gustaf Erik Magnusson (8. joulukuuta 1902 Alatornio – 27. joulukuuta 1993 Helsinki) oli suomalainen kenraalimajuri ja Mannerheim-ristin ritari. Hän toimi toisessa maailmansodassa Lentolaivue 24:n ja Lentorykmentti 3:n komentajana, lentäen 158 sotalentoa ja ampuen alas 5 1/2 vastustajan lentokonetta. Magnussonista on käytetty Erikistä muunnettua lempinimeä "Eka".


title: Gustaf Magnusson

text: Magnusson syntyi Ylitorniolla, nykyisessä Lapin maakunnassa yli-isännöitsijä Leopold ja Maria (o.s. Hälli) Magnussonin perheeseen. Osallistui sisällissotaan 1918 valkoisten puolella kiväärimiehenä ja osallistui Kuopion, Tampereen ja Viipurin taisteluihin. Hän kirjoitti ylioppilaaksi vuonna 1923 Kuopion klassillisesta lukiosta. Suoritettuaan asevelvollisuutensa Pohjois-Savon rykmentissä Magnusson pyrki Kadettikouluun, jonka kurssille numero 6 hänet hyväksyttiin 1. joulukuuta 1923. Kurssin suoritettuaan Magnusson komennettiin vänrikiksi ylennettynä Erilliseen Merilentolaivueeseen 30. syyskuuta 1925. Magnusson ylennettiin luutnantiksi 14. toukokuuta 1927. Magnusson palveli 1930-luvulla muun muassa ilmavoimien esikunnassa sekä Maalentoeskaaderissa. Kapteeniksi hänet ylennettiin 30. marraskuuta 1932. Vuosina 1936–37 Magnusson oli kaksi kertaa komennettuna Hollantiin, jossa hänen tehtävänään oli koelentää Suomen ilmavoimille tarjottuja koneita ja arvioida niiden ilmataistelukelpoisuutta ja lento-ominaisuuksia. Vuonna 1938 Magnusson oli kolme kuukautta komennuksella Saksassa, jossa hän tutustui muun muassa saksalaisten hävittäjätaktiikkaan.


title: Gustaf Magnusson

text: Magnusson nimitettiin Lentolaivue 24:n komentajaksi 21. marraskuuta 1938. Talvisodan aikana majuriksi ylennetty Magnusson lensi sotalentoja laivueensa mukana saavuttaen neljä ilmavoittoa. Jatkosodan alkupuolella, 10. marraskuuta 1941, Magnusson ylennettiin everstiluutnantiksi, samalla häneltä kiellettiin myös sotalentojen lentäminen. Lentolaivue 24:n komentajana Magnusson toimi toukokuuhun 1943 asti, jolloin hänet nimitettiin Lentorykmentti 3:n komentajaksi, tässä tehtävässä hän toimi jatkosodan loppuun asti. Magnussonille esitettiin Mannerheim-ristiä ensimmäisen kerran elokuussa 1941, esitys ei kuitenkaan mennyt läpi. Ilmavoimien komentajan, J. F. Lundqvistin 23. kesäkuuta 1944 tekemän uusintaesityksen perusteella Magnusson nimitettiin Mannerheim-ristin ritariksi 26. kesäkuuta 1944 numerolla 129. Magnusson erosi ilmavoimien palveluksesta 17. maaliskuuta 1946, sotilasuransa jälkeen hän toimi pankinjohtajana Helsingissä. Kenraalimajuriksi 4. kesäkuuta 1993 ylennetty Gustaf Magnusson kuoli 27. joulukuuta 1993. Hänet on haudattu Helsinkiin Hietaniemen hautausmaalle.


title: Gustaf Magnusson

text: Gustaf Magnussonin nuorempi tytär on näyttelijä Eriikka Magnusson.


title: Aamu Song

text: Aamu Song (s. 1974 Etelä-Korea) on korealaissyntyinen, Suomessa asuva suunnittelija. Hän tuli Suomeen opiskelemaan 1998. Sitä ennen hän on opiskellut teollista muotoilua Etelä-Koreassa Seoul National Universityssä ja sen jälkeen tila- ja huonekalusuunnittelua Taideteollisen korkeakoulun muotoiluosastolla. Hän on valmistunut 2007 taiteen maisteriksi Taideteollisesta korkeakoulusta. Hänellä ja Johan Olinilla on yhteinen, vuonna 2000 perustettu suunnittelutiimi Com-pa-ny. Työparin alaa on esine-, sisustus- ja huonekalusuunnittelun ohella myös graafinen suunnittelu. He ovat osallistuneet runsaasti näyttelyihin ja tapahtumiin.


title: Aamu Song

text: Paljon julkisuutta sai Designmuseossa esillä ollut teos "Reddress", joka on sekä laulajan puku että estradi. Sen helmoihin mahtuu 238 kuulijaa. Näyttelyn aikana järjestettiin konsertteja, joiden yhteydessä yleisö sai kokea Reddress-elämyksen. Se on ollut konserttikäytössä muun muassa myös Louisianan taidemuseon puistossa Tanskassa. Teos kuuluu nyt Designmuseon kokoelmaan. Puvun mitat ovat 550 m kangasta, 238 katsojaa, halkaisija 20 metriä, korkeus 3 metriä. Teoksesta on tehty myös kirja "Reddress", jossa hanke esitellään luonnoksina, piirustuksina ja teknisinä kuvina.


title: Aamu Song

text: Kiasmassa oli kesän 2007 auki projekti Suomen salat, jossa Song ja Olin pitivät myynnissä suunnittelemiaan tuotteita.


title: Uchenna Emedolu

text: Uchenna Emedolu (s. 17. syyskuuta 1976) on nigerialainen pikajuoksija.


title: Uchenna Emedolu

text: Emedolu kilpaili Sydneyn olympialaisissa 2000, mutta karsiutui 200 metrin juoksun alkuerissä ajalla 20,87. Seuraavana vuonna hän karsiutui Edmontonin MM-kisoissa 100 metrin juoksun välierissä ajalla 10,29 sekä 200 metrin välierissä ajalla 20,40. Vuonna 2002 hän juoksi toiseksi Kansainyhteisön kisoissa 100 metrillä ajalla 10,11 ja voitti yleisurheilun maailmancupin ajalla 10,06. Pariisin MM-kisoissa 2003 hän sijoittui 100 metrillä kuudenneksi ja 200 metrillä kahdeksanneksi. Myöhemmin samana vuonna hän oli kolmas 100 metrillä. Hän karsiutui Ateenan olympialaisissa 2004 100 metrin välierissä, mutta oli mukana voittamassa olympiapronssia 4 x 100 metrin viestijuoksussa.


title: Uchenna Emedolu

text: Emedolu karsiutui Helsingin MM-kisoissa 2005 100 metrin välierissä. Seuraavana vuonna hän juoksi Melbournen Kansainyhteisön kisoissa 100 metrillä neljänneksi ja 200 metrillä kuudenneksi. Samana vuonna Afrikan mestaruuskisoissa hän voitti mestaruuden 200 metrillä ja juoksi hopealle 100 metrillä. Kauden lopussa hän sijoittui yleisurheilun maailmancupissa 100 metrillä neljänneksi. Emedolu on ennätyksellään Nigerian kaikkien aikojen 100 metrin tilastossa kuudentena.


title: Alketas (diadokki)

text: Alketas Oronteen poika (, kuoli 320 eaa.) oli makedonialainen sotilas ja yksi Aleksanteri Suuren seuraajista eli diadokeista. Perdikkas oli hänen veljensä.


title: Alketas (diadokki)

text: Alketas mainitaan ensimmäisen kerran Aleksanterin Intian sotaretken aikana jolloin hän johti jalkaväen osastoa. Alketas johti muun muassa hyökkäystä Oran kaupunkia vastaan. Aleksanterin kuoleman jälkeen Alketas tuki veljeään Perdikkasta diadokkien valtataistelussa. Perdikkas määräsi Alketaan murhaamaan Kynanen, Aleksanteri Suuren siskopuolen, kun tämä yritti saada aikaan avioliiton tyttärensä Eurydiken ja Makedonian nukkekuninkaan Filippos III:n välille. Kun Perdikkas murhattiin Egyptissä vuonna 321 eaa. oli Alketas Eumenes Kardialaisen luona Vähässä-Aasiassa taistelemassa Kraterosta vastaan. Alketas liittoutui nyt Attaloksen kanssa. Perdikkaan vastustajat määräsivät Antigonos I:n kukistamaan Attaloksen ja Alketaan. Antigonos kukisti heidät Pisidiassa vuonna 320 eaa. Alketas pakeni Thermessokseen, mutta kaupungin asukkaat pettivät hänet Antigonokselle. Alketas otti kuitenkin oman henkensä ennen kuin hänet ehdittiin luovuttaa Antigonokselle.


title: Tomlinsonin komissio

text: Tomlinsonin komitea () oli Etelä-Afrikan alkuasukasasian ministerin tohtori E.G. Jansenin vuonna 1950 asettama komitea, jonka tarkoituksena oli perehtyä alkuasukasreservaattien kehittämiseen. Komission jänenet työskentelivät komissiossa kokopäiväisesti ja olivat pääasiassa afrikaanereita. Komission puheenjohtaja F. R. Tomlinson oli Stellenboschin yliopiston maataloustieteen professori. Komissioon kuului kolme muuta tieteilijää ja kaksi afrikaanerimaanviljelijää. Komissio piti koko mustaa väestöä siirtotyöläisinä, jotka tuli sijoittaa heimoreservaatteihin.


title: Tomlinsonin komissio

text: Komissio arvioi kuinka paljon keskimääräinen musta maanviljelijä tarvitsisi maata kyetäkseen hankkimaan £60 vuotuiset tulot. Vuoden 1951 väestönlaskennan perusteella tämä tarkoitti, että jopa 49 % reservaattien väestöstä eli 1,8 miljoonaa ihmistä olisi pitänyt siirtää uusille alueille. Komission raportti sisälsi myös suunnitelman reservaattien maanviljelyn kehittämiseksi siten, että reservaateista saataisiin elinkelposia "kotimaita".


title: Enefiok Udo-Obong

text: Enefiok Udo-Obong (s. 22. toukokuuta 1982) on nigerialainen pikajuoksija.


title: Enefiok Udo-Obong

text: Udo-Obong oli mukana Nigerian joukkueessa voittamassa olympiahopeaa Sydneyn olympialaisissa 2000 4 × 400 metrin viestijuoksussa. IAAF julisti välillä Nigerian jo olympiavoittajaksi Yhdysvaltain Jerome Youngin doping-käryn myötä, mutta urheilun kansainvälinen välitystuomioistuin palautti alkuperäisen mitalijärjestyksen, sillä IAAF:n säännöt eivät vielä tuolloin sallineet joukkueen hylkäystä, mikäli kilpailun jälkeen huomattaisiin, että joukkueen jäsen olisi ollut edustuskelvoton. Kansainvälinen olympiakomitea KOK lopulta hylkäsi Yhdysvaltain joukkueen vuonna 2008 Antonio Pettigrew'n tunnustettua dopingin käytön. KOK päätti mitalien uudelleenjaosta vuonna 2012.


title: Enefiok Udo-Obong

text: Vuonna 2001 Udo-Obong osallistui Lissabonin sisäratojen MM-kisoihin, joissa karsiutui 200 metrin juoksun alkuerissä ajalla 21,96. Ateenan olympialaisissa 2004 hän oli mukana Nigerian joukkueessa, joka voitti pitkässä viestissä olympiapronssia. Seuraavana vuonna hän voitti Nigerian-mestaruuden 200 metrillä ja Melbournen Kansainyhteisön kisoissa 2006 hän juoksi 200 metrillä seitsemänneksi ajalla 20,69.


title: Bachman-Turner Overdrive

text: Bachman-Turner Overdrive on 1970-luvulla maineensa huipulla ollut kanadalainen rockyhtye. Yhtye on julkaissut useita hittialbumeita/ singlejä ja sen albumeita on myyty yli 30 miljoonaa kappaletta. Se voitti Juno-palkinnon vuosina 1974, 1975 ja 1976.


title: Bachman-Turner Overdrive

text: Yhtyeen alkumuoto oli Brave Belt, jonka Randy Bachman perusti kun suunniteltu yhteistyö Keith Emersonin ja Greg Laken kanssa ei toteutunut Bachmanin sairastuttua.


title: Bachman-Turner Overdrive

text: Chad Allan erosi ja yhtye muutti nimensä basisti Fred Turnerin ryhdyttyä samalla pääsolistiksi. Nimeen yhdistettiin Bachmanin veljekset (Randy, Robbie sekä Tim) ja Fred Turner.


title: Bachman-Turner Overdrive

text: Yhtyeen tunnetuin kappale on "You Ain't Seen Nothin' Yet" joka suomeksi tunnetaan nimellä "Kolmen minuutin muna" Moog Konttisen sanoituksena ja Moogetmoogsin esittämänä. Muita tunnettuja kappaleita ovat: "Let It Ride", "Takin' Care of Business", "Hey You" ja "Roll On Down the Highway"


title: Bachman-Turner Overdrive

text: Elokuvassa High Fidelity – uskollinen äänentoisto on sanaleikki viitaten yhtyeeseen ja näyttelijään, kun Jack Blackin esittämä Barry esittelee yhtyeensä nimeksi "Kathleen Turner Overdrive".Viitteet


title: Kollaja

text: Kollaja on haja-asutteinen kylä Pudasjärven kaupungissa. Se sijaitsee noin kolmenkymmenen kilometrin päästä kaupungin keskustasta lounaaseen ja noin seitsemänkymmentä kilometriä Oulusta. Kylä tunnetaan muun muassa paikkakuntalaisten kutsumasta kollajanjuustosta, jota valmistaa Kipinän kylässä sijaitseva Niemitalon Juustola. Alueella on koskiensuojelulain nojalla 1987 vuonna suojeltu Kipinänkoski. Kollajan alue tunnetaan myös kiistellystä Kollaja-hankkeesta, jossa suunnitellaan muun muassa tekoallasta Iijoen alajuoksulle.


title: Ian Hacking

text:
Ian Hacking CC, FRSC, FBA, (s. 18. helmikuuta 1936, Vancouver) on kanadalainen filosofi ja Toronton yliopiston filosofian professori. Aiemmin hän on opettanut Stanfordin yliopistossa. Hacking on erikoistunut tieteenfilosofiaan, johon hän on ollut tuomassa historiallista näkökulmaa Thomas Kuhnin tavoin. Ian Hacking on tunnettu myös monista kielifilosofiaa ja todennäköisyysteoriaa koskevista teoksistaan.
__notoc__


title: Bill Brock

text: William Emerson ”Bill” Brock III (s. 23. marraskuuta 1930) on yhdysvaltalainen republikaanisen puolueen poliitikko. Hän istui senaatin jäsenenä Tennesseestä vuosina 1971–1977.


title: Bill Brock

text: Brockin isoisä oli senaattori William Emerson Brock. Hän itse syntyi Chattanoogassa, valmistui McCallie Schoolista 1949 sekä Washington and Lee Universitystä 1953 ja palveli sen jälkeen Yhdysvaltain laivastossa vuoteen 1956.


title: Bill Brock

text: Brock istui Yhdysvaltain edustajainhuoneen jäsenenä vuosina 1963–1971. Hävittyään vuoden 1976 senaatinvaaleissa Jim Sasserille hän toimi republikaanien kansallisen komitean puheenjohtajana 1977–1981, Yhdysvaltain kauppaedustajana 1981–1985 ja työministerinä 1985–1987. Hän elää nykyisin Marylandissa. Hän pyrki vuonna 1994 takaisin senaattiin Marylandin edustajana, mutta hävisi istuvalle senaattorille Paul Sarbanesille.


title: Richard Dedekind

text: Julius Wilhelm Richard Dedekind (6. lokakuuta 1831, Braunschweig – 12. helmikuuta 1916) oli saksalainen matemaatikko, joka työskenteli abstraktin algebran, algebrallisen lukuteorian ja reaalilukujen perusteiden alueilla.


title: Giuseppe Peano

text: Giuseppe Peano (27. elokuuta 1858 – 20. huhtikuuta 1932) oli italialainen matemaatikko, jonka töillä oli myös suuri filosofinen arvo. Peano oli matemaattisen logiikan ja joukko-opin perustajia, ja kehitti paljon näiden alueiden merkintätapoja. Peano toimi suurimman osan urastaan Torinon yliopistossa.


title: Rudolf Hermann Lotze

text: Rudolf Herman Lotze (21. toukokuuta 1817 – 1. heinäkuuta 1881) oli saksalainen filosofi ja loogikko. Hänellä oli myös lääketieteellinen tutkinto, ja hän oli laajalti perehtynyt biologiaan. Lotze katsoi, että jos fysikaalinen todellisuus on mekaanisten lakien hallitsema, kaikkeuden tapahtumat voitaisiin selittää "maailman mielen" toimintana. Lotzen lääketieteelliset työt olivat tieteellisen psykologian pioneerityötä.


title: Etelä-Afrikan naisliitto

text: Etelä-Afrikan naisliitto () oli vuonna 1954 perustettu järjestö, joka vastusti apartheid-järjestelmää ja erityisesti niin sanottujen passilakien laajentamista koskemaan myös maan naisväestöä. Sen perustivat ANC:n naiskongressin jäsenet vuonna 1954 ja se toimi pääasiassa ANC:n naiskongressin sisällä. Liikkeen keskeisiä johtajia olivat Helen Joseph ja Lilian Ngoyi.


title: Etelä-Afrikan naisliitto

text: Järjestön suurin kampanja oli passilakeja vastustanut mielenosoitus Pretoriassa 9. elokuuta 1956, johon osallsitui yli 20 000 naista. Järjestö osallistui myös Sharpevillen verilöylyyn johtaneeseen passien polttamiskampanjaan.


title: Etelä-Afrikan naisliitto

text: Järjestöä ei virallisesti koskaan kielletty, mutta monet sen jäsenet pidätettiin, asetettiin pannaan tai pakotettiin maanpakoon 1960-luvun aikana.


title: Jurassic Park: Operation Genesis

text: Jurassic Park: Operation Genesis on Blue Tongue Entertainmentin kehittämä ja Universal Interactiven julkaisema puistonrakennussimulaatiopeli. Peli julkaistiin Microsoft Windowsille, PlayStation 2:lle ja Xboxille vuonna 2003. Pelin ideana on rakentaa "Jurassic Park" -elokuvista tuttu dinosauruspuisto ja toteuttaa John Hammondin unelma. Pelissä pitää etsiä dinosaurusten fossiileja, huolehtia puiston turvallisuudesta ja asiakkaiden viihtyvyydestä sekä kloonata puistoon dinosauruksia.


title: Jurassic Park: Operation Genesis

text: Kloonattavia dinosauruslajeja on yhteensä 25. Ajan ja rahan puutteen vuoksi kehittäjät hylkäsivät pelistä joitain dinosauruksia ja rakennuksia.


title: Tom Tancredo

text: Thomas Gerard Tancredo (s. 20. joulukuuta 1945) on amerikkalainen republikaanipoliitikko Coloradosta. Hän on ollut Yhdysvaltain edustajainhuoneen jäsen vuodesta 1999. Hän saavuttanut kansallista julkisuutta tiukasta asenteestaan laitonta maahanmuuttoa vastaan. Tancredo oli ehdokkaana republikaanipuolueen presidenttiehdokkaaksi vuoden 2008 vaaleihin, mutta luopui ehdokkuudesta joulukuussa 2007 rahanpuutteen ja alhaisen gallupsuosion takia, ja ilmoitti tukevansa Mitt Romneyta.


title: Tom Tancredo

text: Tancredo oli ennen katolinen, mutta kuuluu nyt presbyteerikirkkoon. Hän on naimisissa Jackie Tancredon kanssa. Heillä on kaksi lasta ja viisi lastenlasta.


title: Tom Tancredo

text: Tancredo istui vuosina 1977–1981 Coloradon edustajainhuoneessa. Vuonna 1993 hänestä tuli Independence Institute -ajatushautomon johtaja vuoden 1998 vaalivoittoonsa asti, jolloin hänet valittiin edustajainhuoneeseen.


title: Tom Tancredo

text: Tancredon presidentti George W. Bushiin kohdistama jyrkkäsanainen maahanmuuttopolitiikkaa koskeva kritiikki on tehnyt hänestä epätoivotun hekilön valkoisessa talossa. Hän on kutsunut Miamia "kolmannen maailman valtioksi" Floridan kuvernööri Jeb Bush piti kommenttia "naiivina" ja totesi, että Tancredo "ei edusta hänen näkemyksiään".


title: Tom Tancredo

text: Radiohaastattelussa vuonna 2005, Tancredo vastasi kysymykseen mahdollisesta Al-Qaidan ydinaseiskusta Yhdysvaltain suurkaupunkeihin, että jos voitaisiin selvästi todistaa, että muslimiterroristit olivat vastuussa hyökkäyksestä, mahdollisena vastatoimena voisi tuhota muslimien pyhiä paikkoja, esimerkiksi Mekan.